Inflasi AS Makin ‘Gila’, Ini Kesan Pada Pasaran Mata Wang!

US dolar kembali menguat pada pembukaan dagangan sesi Asia dengan disokong oleh bacaan data inflasi Amerika Syarikat yang semakin ‘panas’ pada bulan Jun.
Indeks harga pengguna (CPI) tahunan AS tanpa dijangka melonjak 9.1% pada bulan lalu, menjangkaui jangkaan pasaran untuk meningkat 8.8% dan lebih tinggi daripada catatan 8.6% pada Mei.
Ini juga merupakan kenaikan terbesar yang pernah dicatatkan sejak November 1981. Sementara angka bulanan turut melebihi jangkaan dengan kenaikan 1.3% daripada 1.1% yang diramalkan.
Reaksi awal US dolar susulan laporan ini melihatkan raja mata wang itu terbang ke paras tertinggi terbaharu 20 tahun, di mana indeks dolar mencecah 108.58 sebelum merosot berikutan aktiviti pengambilan untung oleh pasaran.
 Pada sesi dagangan hari ini, dolar greenback kembali memadamkan kerugian tersebut dengan didagangkan lebih kukuh berbanding kebanyakan mata wang utama.
Berikutan laporan pekerjaan NFP AS yang lebih kukuh pada Jun, lonjakan terbaharu dalam inflasi ini dilihat akan mendorong Federal Reserve (Fed) mengambil langkah lebih besar dalam kenaikan kadar faedah.
Pelabur kini tidak menolak kemungkinan bahawa Fed akan membuat kenaikan sebanyak 75 mata asas, atau mengikut jejak Bank of Canada (BOC) yang telah menaikkan kadar 100 mata asas pada mesyuarat polisinya semalam.
Sementara itu, pengukuhan USD telah mendorong euro tergelincir kepada $0.9998 menembusi harga pariti $1 buat pertama kali sejak Disember 2002, sebelum melantun semula ke dagangan terakhir pada 1.0019 pada sesi Asia.


Berita Di China Mengganggu Sentimen Pasaran Yang Positif Sebelum Ini

Hasil bon Amerika Syarikat 10-tahun yang meningkat serta penurunan sasaran pertumbuhan di China sedikit sebanyak menyokong kekuatan matawang AS Dolar pada sesi dagangan hari ini.
Secara globalnya, pasaran hari ini diniagakan dalam sentimen yang agak berisiko berikutan keyakinan terhadap perjanjian perdagangan AS-China semakin pudar apabila China mengumumkan penurunan sasaran untuk kadar KDNK untuk tahun 2019 sekitar 6.00% – 6.50%.
 Bukan itu sahaja, data perkhidmatan Caixin PMI di China juga memberi implikasi negatif selepas angka yang dicatatkan untuk Februari hadir pada 51.1 berbanding 53.8 yang dijangkakan, jatuh daripada 53.6 sebelum ini sekaligus menunjukkan bahawa bacaan ini adalah peningkatan yang paling rendah dalam aktiviti perniagaan sejak Oktober 2018.
Sementara itu, antara yang menjadi tumpuan juga pada sesi Asia hari ini adalah terhadap mesyuarat Reserve Bank Australia (RBA) yang mengekalkan kadar faedahnya seperti jangkaan pasaran. RBA mengatakan bahawa inflasi dijangka meningkat secara beransur-ansur dalam beberapa tahun akan datang dan mungkin akan mengambil masa lebih lama sedikit daripada unjuran sebelum ini. Tambahan lagi, RBA juga menegaskan bahawa ketidaktentuan pasaran domestik utama masih terarah kepada harga perumahan yang menurun serta perbelanjaan isi rumah yang tidak menentu.
Dalam perkembangan data ekonomi sesi Eropah pula, data perkhidmatan PMI di UK meningkat kepada 51.3 untuk bulan Februari 2019 daripada paras terendah dua tahun setengah iaitu 50.1 pada bulan sebelumnya. Manakala di zon Eropah pula, sektor jualan runcit melonjak tinggi pada 1.3% daripada -1.4% bulan sebelumnya sekaligus menjadi lonjakan ini merupakan peningkatan terbesar sejak November 2017.


Keputusan Mesyuarat RBA Jadi Punca Lonjakan AUD/USD

Menjadi tumpuan pada hari ini, keputusan mesyuarat polisi oleh bank pusat Australia telah mendorong lonjakan pada nilai dolar Aussie menuju penghujung sesi Asia.
Reserve Bank of Australia (RBA) kekal meneruskan langkah pengurangan pembelian bon (tapering) sehingga awal September. Pembelian bon kerajaan akan dikurangkan daripada 5 bilion seminggu sehingga awal September, kepada 4 bilion seminggu pada pertengahan September.
Langkah ke arah pengetatan polisi ini secara teorinya akan meningkatkan nilai mata wang sesebuah negara berikutan tahap bekalan wang dalam ekonomi akan mula berkurang.
Oleh itu, pelabur telah memberi reaksi terhadap keputusan mesyuarat tersebut dan menyaksikan lonjakan nilai dolar Aussie sebentar tadi.
Pada carta pasangan mata wang AUD/USD, harga yang bergerak perlahan di sekitar paras 0.73600 pada awal sesi Asia pagi ini kemudiannya telah melonjak sehingga ke paras 0.74000 dan menguji zon rintangan tersebut bersambung ke awal sesi Eropah.
Zon rintangan tersebut turut diuji pada dagangan penghujung minggu lalu namun gagal melepasinya menjadikan ia zon penting untuk pelabur beri perhatian.
 Jangkaan untuk US dolar terus bergerak lemah juga akan mendorong harga untuk meneruskan kenaikan lebih tinggi menuju ke penghujung minggu.
Sekiranya harga berjaya meneruskan lonjakan melepasi zon 0.74000, harga akan mencatatkan paras tertinggi terbaru 3 minggu dengan jangkaan untuk menuju pula ke paras ketinggian 0.75000.
Sebaliknya jika zon tersebut masih gagal ditembusi, harga boleh menjunam semula ke paras lebih rendah.
Untuk situasi penurunan harga, pelabur akan kembali memberi tumpuan pada zon sokongan harga sekitar 0.73300 atau lebih rendah pada support 0.73000.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kedudukan Terkini Matawang: Para Pelabur Memilih Matawang Safe Haven Di Tengah Konflik Geopolitik!

Matawang safe haven yen didagangkan tinggi pada paras 7 bulan lalu berbanding US dolar pada hari Selasa berikutan krisis matawang di Argentina, ketegangan di Hong Kong dan perang dagang yang semakin memberi kesan pada pertumbuhan global.
Matawang yen setakat ini didagangkan pada 105.49 bagi setiap dolar, kukuh sebanyak 0.19% setakat jam 9.45 p.m.
Matawang Jepun menjadi pilihan para pedagang matawang berikutan terdapat tanda-tanda yang semakin meningkat bahawa hubungan perdagangan AS-China dijangka tidak akan dapat diselesaikan dalam waktu yang singkat ini.
Selain itu, pengukuhan matawang yen juga didorong oleh faktor politik di Hong Kong. Demonstrasti yang berlaku menyebabkan terminal lapangan terbang Hong Kong terpaksa di tutup bermula semalam. Dalam masa yang sama, keputusan pilihan raya di Argentina yang mengejutkan telah menyebabkan matawang peso dan saham-saham Argentina terkesan.
 Menurut penganalisis, pasaran kini berada dalam keadaan ‘risk off’ berikutan situasi yang berlaku di Hong Kong dan Argentina. Para spekulasi matawang meningkatkan pelaburan ke atas matawang yen.
Indeks US dolar yang mengukur dolar greenback berbanding enam matawang utama didagangkan sedikit kukuh selepas mengalami kejatuhan pada petang tadi. Kini Indeks US dolar didagangkan pada paras 97.363, naik 0.16% setakat jam 09.45 p.m.
Matawang Euro didagangkan rendah berbanding US dolar iaitu pada paras 1.1196, susut sebanyak 0.14%.
Matawang Aussie yang didagangkan rendah pada sesi petang kini mula mengukuh dan didagangkan pada 0.6786 berbanding US dolar, kukuh sebanyak 0.48% setakat jam 9.50 p.m.


Logam Berharga Kembali Bertenaga!

Emas didagang melonjak pada hari Isnin selepas kemenangan Emmanuel Macron dianggap sebagai menepati jangkaan pasaran.
Emas bagi penghantaran Jun naik 0.85 peratus sebanyak $0.58 kepada $1,234 satu troy ounce. Copper juga kali terakhir didagang meningkat sebanyak 0.04 peratus kepada $2,538 sepound walaupun kadar permintaan di China agak membimbangkan.
Kemudian pada Isnin, China dijangka akan melaporkan data perdagangan dengan lebihan sebanyak $35.05 Billion.
Data inflasi dan jualan runcit juga antara yang menjadi tumpuan untuk mengukur sama ada ekonomi AS bersedia sekiranya kadar dinaikkan seawal bulan depan.
Minggu lepas, harga emas kembali menambah keuntungan pada Jumaat selepas data pertumbuhan pekerjaan menunjukkan pemulihan yang agak kukuh pada Jumaat lalu. Hal ini juga secara tidak langsung menyokong prospek kenaikan kadar selanjutnya pada bulan Jun.
 Emas juga memasuki dagangan paling rendah iaitu sebanyak 3.26 peratus sejak awal November.
Jabatan Tenaga Kerja di AS mengumumkan pada Jumaat bahawa ekonomi AS menambah sebanyak 211,000 pekerjaan bulan lalu, sekali gus menewaskan keuntungan sebanyak 185,000.
Kadar pengangguran juga dilapor merosot kepada 4.4 peratus.
Pasaran kini meletakkan jangkaan sebanyak 75 peratus terhadap kenaikan kadar faedah yang selanjutnya pada mesyuarat Jun.

Update Terkini Pasaran Minyak Global Yang Semua Individu Perlu Ambil Berat


GBP/USD Tembus $1.2200, Pacak Ke Paras Paling Tinggi 7 Minggu!

Carta harga pasangan mata wang GBP/USD pamerkan lonjakan di awal minggu mencatatkan paras tertinggi terbaru 7 minggu, mengekalkan corak pergerakan bullish.
Pound cemerlang mengukuh semalam, namun pelabur akan kembali berhati-hati menjelang mesyuarat bank pusat England (BOE) pada Khamis.
Mesyuarat FOMC juga sedang dinantikan pasaran pada awal pagi Khamis nanti sementara pelabur menyaksikan US dolar terkulai layu memulakan dagangan awal minggu ini.
Krisis perbankan global masih diberikan perhatian dalam pasaran yang dilihat menjadi faktor mengganggu arah pergerakan pasaran.

Memerhatikan carta GBP/USD semalam, harga pada mulanya berlegar perlahan di zon rintangan 1.22000 sebelum akhirnya berjaya melonjak menembusinya.
Harga berjaya capai ketinggian terbaru sekitar 1.22800 sebelum mendatar di sekitar tersebut hingga penghujung sesi New York.
 Setelah pamerkan corak kenaikan untuk hari ketiga berturut-turut dan harga kekal berada di atas paras sokongan Moving Average 50 (MA50) pada rangka masa 1 jam di carta GBP/USD, kenaikan lebih tinggi harga bakal dijangkakan.
Rintangan seterusnya pada 1.23000 dilihat akan menjadi tumpuan untuk ditembusi sebelum harga melanjutkan pendakian seterusnya untuk catatan ketinggian terbaru lagi.
Namun jika berlaku penurunan harga semula, paras 1.22000 yang berada pada zon RBS (resistance become support) bakal memberi reaksi yang menarik buat harga.
Jika tembus lebih rendah dan harga juga melepasi sokongan MA50, penurunan dijangka akan diteruskan dengan sasaran menuju ke sekitar 1.21000 terlebih dahulu sebelum mencecah semula zon tumpuan 1.20000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Penurunan Cecah 500 Pips Pada GBP/USD Dari Paras Ketinggian Minggu Lalu

Minggu ini menjadi minggu paling merosot bagi dagangan Pound Sterling dalam tempoh 2 tahun dengan penyusutan ketara matawang tersebut berikutan faktor ketidaktentuan Brexit kembali menjadi kebimbangan pelabur.
Dagangan Pound berbanding dolar Euro juga mencatatkan penurunan mingguan terbesar dalam tempoh 3 tahun.
Jika diperhatikan pada carta harga pasangan matawang GBP/USD pula, harga telah mencatatkan penurunan lebih 500 pips dari paras tertinggi yang dicapai pada lonjakan minggu lalu susulan kemenangan parti Konservatif dalam pilihan raya UK.
Berbeza berbanding matawang lain yang mengambil peluang untuk mengukuh di atas penyusutan US dolar, Pound kekal bergerak lemah sepanjang minggu ini.
Menjadi tumpuan semalam, mesyuarat dasar monetari bank pusat England menyaksikan kadar faedah dikekalkan di paras 0.75% dan terdapat 2 ahli jawatankuasa mesyuarat mengundi untuk kadar diturunkan.
Harga membuat lonjakan pantas sekitar 80 pips ke paras 1.31300 sebelum kembali menjunam semula sekitar 140 pips melepasi paras tumpuan pada 1.30000.
 Menyambung dagangan pada Asia hari ini, harga mendatar di atas paras 1.30000 yang juga merupakan zon RBS (resistance become support) pada carta GBP/USD.
Data pertumbuhan GDP UK untuk suku ketiga bakal menjadi tumpuan pada sesi Eropah hari ini dan juga akan memacu pergerakan Pound Sterling.
Jika kenaikan harga berlaku, jangkaan harga akan menguji semula zon SBR (support become resistance) sekitar paras 1.31000 sebelum meneruskan penurunan semula. Kenaikan lebih tinggi, berkemungkinan mencapai paras ketinggian 1.32000.
Namun jika harga berjaya turun lebih rendah dari paras 1.30000, pasaran bakal menjangkakan penurunan lebih rendah untuk trend bearish harga.
Momentum penurunan yang dikekalkan dengan isu Brexit yang terus berisiko, tambahan sekitar 200 pips penurunan bakal disaksikan pada minggu berikutnya.
Lihat gambar carta pasangan matawang GBP/USD di bawah untuk rujukan analisis teknikal anda.


GBP/USD ‘Terluka’ Lagi! Jatuh 100 Pips Pada Penerbitan NFP

Pergerakan harga pada carta GBP/USD terus utuh dalam mengekalkan momentum penurunan setelah harga menurun lebih 100 pips di penutup dagangan minggu lalu meskipun sedikit sendu pada awalnya.
Yakni penurunan itu secara tidak langsung dilihat meneruskan kecenderungan untuk menjunam serta harga nampaknya telah sekali lagi mencecah ke zon sokongan dan paras terendah 2021 pada 1.32000.
Namun pergerakan harga tampaknya telah kembali bergerak perlahan di awal sesi Asia hari ini (Isnin) dan terus didagangkan di bawah paras halangan Moving Average 50 (MA50) pada rangka masa 1 jam.
Prospek pengukuhan matawang Pound terus terjejas yang barangkali masih lagi menghadapi tekanan risiko dek kerana isu Brexit yang kekal buntu dalam mencapai kata putus terakhir ketika perbicaraan.
Disebabkan hal terbabit, ia telah menyebabkan sentimen pasaran berisiko dan membuatkan pelabur lebih mencari aset safe-haven seperti matawang USD di kala ancaman virus Omicron terus merebak.
USD pula terus memanfaatkan peluang untuk memapar pengukuhan walaupun penerbitan data NFP Amerika Syarikat (AS) dikeluarkan dengan bacaan yang sangat terpesong daripada jangkaan pasaran.

 Pengekalan momentum penurunan yang lebih rendah bakal menyaksikan harga berupaya menembusi paras terendah sekitar 1.31940 sebelum dijangka akan menjejaki ke zon sokongan berikutnya 1.31000.
Yakni yang mana penurunan berkenaan akan sekali gus mencipta paras terendah yang terbaharu bagi tahun ini dan sejak Disember 2020 serta kekal mencatatkan junaman sepanjang 3 minggu berterusan.
Namun tidak mustahil jika Pound dapat memberi semula pengaruh pengukuhan yang mungkin boleh mendorong pergerakan harga kembali mendaki.
Pendakian tersebut tampaknya akan mencapai zon SBR (support become resistance) 1.33000 terlebih dahulu sebelum mencantas trendline resistance bagi isyarat awal trend bullish.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Inflasi CPI Bulan November Kurang Dari Jangkaan! Adakah Ini Bakal Mempengaruhi Langkah The Fed?

Laporan terbaru menunjukkan harga barangan naik kurang daripada jangkaan pada bulan November, petanda terbaru bahawa inflasi yang mencengkam ekonomi mula perlahan.
Indeks harga pengguna, yang mengukur secara meluas barangan dan perkhidmatan, meningkat hanya 0.1% daripada bulan sebelumnya, dan meningkat 7.1% daripada setahun lalu, lapor Jabatan Buruh sebentar tadi. Ahli ekonomi yang ditinjau oleh Dow Jones telah menjangkakan kenaikan bulanan 0.3% dan kadar 12 bulan 7.3%.
Peningkatan daripada setahun lalu, walaupun jauh melebihi sasaran 2% Rizab Persekutuan untuk paras inflasi yang sihat, terikat pada paras terendah sejak November 2021.
Tidak termasuk harga makanan dan tenaga yang tidak menentu, apa yang dipanggil CPI teras meningkat 0.2% pada bulan tersebut dan 6% pada asas tahunan, berbanding anggaran masing-masing sebanyak 0.3% dan 6.1%.
Saham melonjak lebih tinggi berikutan laporan itu, dengan niaga hadapan terikat dengan Purata Perindustrian Dow Jones naik lebih 800 mata pada mulanya sebelum susut sedikit.
Kejatuhan harga tenaga membantu mengekalkan inflasi. Indeks tenaga merosot 1.6% untuk bulan itu, sebahagiannya disebabkan oleh penurunan 2% dalam petrol. Harga makanan, bagaimanapun, meningkat 0.5% dan naik 10.6% berbanding setahun lalu. Walaupun dengan kejatuhan bulanannya, indeks tenaga lebih tinggi sebanyak 13.1% daripada November 2021.
 Kos tempat perlindungan, yang membentuk kira-kira satu pertiga daripada wajaran CPI, terus meningkat, meningkat 0.6% pada bulan tersebut dan kini meningkat 7.1% pada asas tahunan.
Laporan CPI datang pada hari yang sama Jawatankuasa Pasaran Terbuka Persekutuan penetapan kadar memulakan mesyuarat dua harinya. Pasaran secara meluas menjangkakan FOMC pada hari awal Khamis akan mengumumkan kenaikan kadar 0.5 mata peratusan, tanpa mengira bacaan CPI hari Selasa.
Inflasi melonjak pada musim bunga 2021, hasil daripada faktor penumpu nombor yang membawa kenaikan harga ke paras tertinggi sejak hari stagflasi pada awal 1980-an.
Antara keadaan utama yang memburukkan adalah ketidakseimbangan bekalan dan permintaan yang disebabkan oleh wabak itu, pencerobohan Rusia ke atas Ukraine dan kesan ke atas harga tenaga, dan trilion dolar dalam rangsangan fiskal dan monetari yang menyebabkan ekonomi masih terpalit masalah rantaian bekalan.
Harga kenderaan terpakai, yang pernah menjadi penyumbang utama kepada ledakan inflasi awal, jatuh 2.9% untuk bulan itu dan kini turun 3.3% berbanding setahun lalu. Baru-baru ini pada bulan Februari, indeks kereta dan lori terpakai meningkat lebih daripada 40% pada asas tahunan, hasil daripada permintaan yang lebih tinggi kerana kekurangan mikrocip menyebabkan tertunggak dalam pengeluaran kereta baharu.
Dengan data inflasi terbaru yang dimaklumkan, pasaran turut mengamati kembali pesan Pengerusi Fed Jerome Powell yang berkata baru-baru ini bahawa komponen penting dalam menentukan langkah dasar monetari masa depan akan melihat kepada inflasi perkhidmatan tidak termasuk kos perlindungan. Indeks itu sedikit berubah pada bulan November tetapi meningkat hampir 7.3% daripada setahun yang lalu.


Analisis Teknikal GBP/CHF – Timeframe H1 – 8/8/2018

Disamping isu Brexit serta kenyataan Mark Carney tentang kadar faedah yang dovish, GBP semakin tertekan dengan laporan PMI perkhidmatan (services) yang turut merosot. Sentimen pasaran yang risk-off pada sesi Asia ditambah pula dengan data ekonomi tumpuan SNB yang bertambah baik menyokong lagi kekuatan matawang CHF buat masa sekarang.
Secara teknikal, GBP/CHF dilihat terus membuat penurunan setelah keluar daripada julat harga 1.29126-1.28677. Paras tumpuan support adalah pada zon harga sekitar 1.28150 dan jika harga berjaya menembusi (breakout) paras tersebut, harga berpotensi untuk turun lebih rendah.
 Perhatikan pergerakan harga di sekitar level-level berikut:
Paras support: 1.28605, 1.28416, 1.28516.
Paras resistance: 1.29054, 1.29314, 1.29503.


Analisis Teknikal AUD/USD – Timeframe H1 – 9/1/2019

Pergerakan harga pada chart pasangan matawang AUD/USD untuk sesi dagangan semalam dilihat mendatar dengan kedua nilai matawang Aussie dan Greenback didagangkan seimbang. Walaupun data domestik di Australia kurang memberangsangkan, kestabilan nilai matawang Aussie didorong oleh faktor sentimen pasaran yang semakin pulih. Sementara USD pula mula menunjukkan kenaikan nilai berikutan faktor kebimbangan pelabur terarah pada risiko kegawatan ekonomi pada zon Eropah. Pergerakan harga hanya berlegar di sekitar paras Magic Pivot semalam dan paras terendah dagangan harian semalam dilihat mencecah paras support MagicS1 pada indicator Moshed Magic Line.
Pada sesi pasaran Asia hari ini, harga yang memulakan dagangan sekitar paras Magic pivot 0.7135 terus menunjukkan kenaikan seawal sesi dagangan bermula sehingga melepasi paras resistance 0.7153 (MagicR1). Kenaikan tersebut kemudiannya mencapai paras ketinggian pada resistance 0.7168 (MagicR2) sebelum harga kembali pantul dan turun menguji semula paras resistance MagicR1. Jika harga terus menyambung semula kenaikan yang dilakukan pada awal dagangan hari ini, paras resistance pada 0.7186 (MagicR3) dilihat akan menjadi destinasi tumpuan harga pada kenaikan yang seterusnya.
Namun jika harga terus turun semula lebih rendah dari paras Magic Pivot hari ini, harga bakal menguji semula paras terendah pada dagangan semalam di sekitar paras support 0.7120 (MagicS1). Jika harga berjaya turun lebih rendah dari paras tersebut, harga akan menguji pula support pada 0.7102 (MagicS2) sebelum sedikit lagi penurunan harga akan menyentuh pula paras support 0.7087 (MagicS3).
 Ikuti perkembangan pada rundingan dagang Amerika Syarikat dan China serta mesyuarat FOMC awal pagi nanti yang akan menjadi tumpuan pasaran jika anda ingin terus memantau pergerakan harga pada chart pasangan matawang AUD/USD. Tentukan paras support dan resistance terbaik pada chart AUD/USD dengan berpandukan paras-paras yang telah digariskan pada indicator Moshed Magic Line.

Paras support: 0.7120, 0.7102, 0.7087.
Paras resistance: 0.7153, 0.7168, 0.7186.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini ‘Hint’ Presiden ECB Yang Perlu Trader Ambil Tahu!

Berhadapan dengan kekhuatiran penularan varian Covid-19 yang lebih berbahaya, membuatkan Bank Pusat Eropah (ECB) memiliih untuk mengekalkan pakej rangsangan mereka degan kadar bunga yang rendah sehinggalah kadar inflasi mencapai sasaran 2% untuk suatu jangka waktu yang agak lama.
ECB menekankan bahawa pihak mereka akan terus mendorong ekonomi walaupun langkah tersebut akan mengakibatkan inflasi berada di atas sasaran untuk sementara waktu. Pengerusi ECB, Christine Lagarde menyatakan bahawa pemulihan ekonomi masih berlangsung namun memperingatkan bahawa varian Delta Covid-19 dapat meningkatkan risiko.
Mesyuarat dasar bank pada hari Khamis adalah yang pertama menggunakan strategi dasar monetari baru bank yang menurut para penganalisis akan mendorong bank untuk mengekalkan rangsangan ini untuk jangka masa yang lebih lama.
 Setakat ini inflasi tahunan adalah 1.9% pada bulan Jun namun angka ini tidak mengambarkan secara keseuluruhan. ECB mengatakan ia didorong oleh faktor sementara seperti harga bahan bakar yang lebih tinggi. Inflasi teras tanpa mengambil kira makanan dan minyak hanyalah 0.9%. Atas dasar itu, Lagarde berpendapat bahawa inflasi masih jauh di bawah sasaran yang diharapkan.
ECB secara tamsilnya mengekalkan kadar faedah dan program rangsangan utama tidak berubah. ECB telah membeli 1.85 trilion euro dalam bon kerajaan dan korporat bagi merangsang ekonomi zon euro. Disisi lain, penanda aras kadar faedah utama bank yang mempengaruhi kadar jangka pendek berada pada tahap terendah.
Pada ketika ini kebimbangan Eropah tertumpu pada penularan varian Delta, yang telah menunjukkan peningkatan jumlah kes yang ketara di beberapa negara. Pakar ekonomi berpendapat vaksinasi harus dipergiatkan lagi dengan harapa ia dapat mengekang penularan dan mendatangkan risiko terhadap ekonomi.Suruhanjaya eksekutif Kesatuan Eropah meramalkan pertumbuhan ekonomi 4.8% pada tahun ini setelah kejatuhan 6.5% pada tahun lalu.


Menanti Keputusan Fed, Pasaran Sedia Digoncang Powell

Tinggal beberapa jam sahaja lagi menuju keputusan dasar mesyuarat FOMC pada awal pagi nanti, US dolar terus memaparkan aksi tidak bermaya pada sesi Eropah.
Angka inflasi pengguna (CPI) Amerika Syarikat yang menurun ke paras terendah 2 tahun pada bulan Mei telah menguatkan jangkaan untuk Federal Reserve (Fed) untuk mengekalkan kadar faedahnya tidak berubah.
Pun begitu, pasaran juga bersiap sedia terhadap sebarang langkah yang mungkin diambil oleh Fed, lebih-lebih lagi selepas kejutan dua bank pusat Australia (RBA) dan Kanada (BOC) minggu lalu.
Selain itu, pelabur juga akan memberi perhatian kepada kenyataan susulan Pengerusi Jerome Powell mengenai hala tuju dasar yang seterusnya.
Sebelum itu, pasaran akan melihat terbitan data inflasi pengeluar (PPI) AS terlebih dahulu pada malam ini.
 Menjejaki pergerakan mata wang pada sesi Eropah, indeks dolar yang mengukur kekuatan dolar greenback berbanding enam mata wang utama susut pada 103.17 (pada waktu penulisan).
Sementara itu, mata wang euro kekal didagangkan kukuh pada paras tertinggi tiga minggu berbanding greenback walaupun sedikit menyusut pada sesi Asia.
Pound pula melanjutkan kenaikan lebih tinggi susulan terbitnya data keluaran dalam negara kasar (KDNK) yang menunjukkan ekonomi UK kembali berkembang pada bulan April.
Di sisi lain, dolar Aussie dan New Zealand terus mengekalkan momentum pengukuhan di paras terkuat lima minggu dan tiga minggu masing-masing berbanding USD.
Dolar Kanada pula kekal paling kuat 4 bulan, manakala yen bergerak mendatar dengan pergerakan harga dibataskan oleh hasil bon AS 10 tahun yang lebih kuat.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Ini Berlaku Pada USD Setelah Menjunam Pada Awal Minggu

Dolar greenback kembali didagangkan stabil pada sesi Asia selepas mencatatkan penyusutan paling ketara dalam tempoh dua bulan pada pembukaan dagangan awal minggu.
Berbanding sekumpulan matawang utama, indeks dolar naik sedikit pada 93.03 setelah berundur dari paras ketinggian 9 setengah bulan yang dicapainya minggu lalu.
Aktiviti ekonomi di Amerika Syarikat kembali perlahan pada bulan Ogos, yang menyaksikan sektor pembuatan sedikit merosot kepada 61.2 daripada 63.4 yang dicatatkan sebelumnya, manakala kegiatan perniagaan juga turun kepada 55.2 daripada 59.9 pada Julai.
Pelabur kini lebih berwaspada menjelang ucapan Pengerusi Federal Reserve (Fed), Jerome Powell di persidangan simposium Jackson Hole pada hari Jumaat nanti yang akan menyaksikan beliau berbicara mengenai prospek ekonomi AS.
 Berikutan spekulasi yang mengatakan Fed akan menangguhkan rancangan untuk mengurangkan pembelian bon disebabkan penularan varian delta yang semakin buruk, pasaran saham AS kembali didagangkan positif.
Ini turut mendorong matawang komoditi untuk meningkat, yang menyaksikan dolar Aussie dan loonie meningkat lebih 1% berbanding US dolar. New South Wales, Australia dilaporkan bakal mengumumkan untuk melonggarkan sekatan kepada rakyat yang telah divaksinasi sepenuhnya pada minggu ini.
Sementara itu, penyusutan US dolar turut memacu kebangkitan matawang euro dari paras terendah, selain turut disokong oleh bacaan data PMI pembuatan dan perkhidmatan Zon Eropah yang masih menunjukkan pengembangan walaupun sedikit perlahan.
Matawang pound juga meningkat, membawanya kembali didagangkan di atas harga 1.3700 berbanding US dolar. Bacaan data PMI pembuatan dan perkhidmatan UK kurang memberangsangkan dengan pertumbuhan yang agak perlahan.


Australia Mencatat Pertumbuhan Kadar Pendapatan Sebanyak 0.5% Bagi Suku Tahun Ketiga

Bedasakan laporan yang dikeluarkan oleh Jabatan Perangkaan Australia (ABS ), data pendapatan suku ketiga yang dikeluarkan pagi tadi meleset daripada jangkaan.
Data pendapatan (wage price index) meningkat 0.5% pada suku tahun ketiga berbanding dengan bacaan jangkaan yang mensasarkan peningkatan 0.7%. Peningkatan 0.5% ini sejajar dengan bacaan peningkatan suku tahun kedua.
Pertumbuhan kadar gaji tahunan meningkat keparas 2.0% daripada bacaan sebelumnya pada 1.9%. Namun peningkatan ini masih tersasar daripada bacaan jangkaan yang mensasarkan peningkatan 2.2%.
 Menurut penganalisis peningkatan kadar gaji bagi suku tahun ketiga didorong oleh penambah baikan dalam kadar gaji minimum oleh sektor swasta.
Sektor swasta mencatat pertumbuhan kadar gaji sebanyak 1.86% setahun bebanding sektor kerajaan yang mencatat pertumbuhan kadar gaji sebanyak 2.37%.
Penganalisis ekonomi di Capital Economics, Paul Dales berkata, “Kenaikan dalam kadar gaji tahunan kepada 2.0% berbanding 1.9% pada suku kedua adalah isyarat yang menunjukkan pertumbuhan gaji mula naik dari paras terendah, namun ia juga dipengaruhi oleh kadar gaji minimum pada 1 Julai. Ini bermaksud data kali ini mengecewakan dan menggambarkan kadar gaji masih lemah.”
Menurut penganalisis pertumbuhan upah yang lemah boleh memberi kesan kepada perbelanjaan pengguna dan inflasi.


Emas Sempat Menjunam Sebelum Buat Comeback!

Harga emas kembali meningkat di atas paras harga $1,800 per auns selepas merosot lebih rendah pada akhir dagangan minggu lalu, ditolak jatuh oleh hasil bon AS dan US dolar yang kuat.
Pada sesi Asia, harga emas diniagakan meningkat pada $1,805 per auns, naik dari paras terendah lebih satu minggu, pada $1,789 yang dicatatkan pada hari Jumaat. Niaga hadapan emas pula positif pada $1,806.
Secara keseluruhannya, harga emas masih lagi bergerak di sekitar paras harga yang sama walaupun berlaku pergerakan turun naik yang ketara pada minggu lalu.
 Pasaran kini menjangkakan pergerakan lebih agresif akan dipamerkan harga emas menjelang mesyuarat polisi FOMC pada minggu ini yang dijangka akan memberi petunjuk mengenai pengurangan dalam pembelian asetnya.
Dalam pada itu, pelabur juga akan melihat data inflasi dari Amerika Syarikat, Eropah, kanada dan Australia yang akan mempengaruhi pergerakan harga emas.
Pada minggu ini juga, Tabung Kewangan Antarabangsa (IMF) juga akan mengeluarkan kemas kini mengenai prospek ekonomi dunia, dan tumpuan akan disasarkan kepada pertumbuhan di beberapa negara yang diancam oleh varian Delta.


Kekecewaan Trader GBP Berterusan, Jualan Runcit UK Susut Mendadak

Penjualan runcit UK tanpa dijangka mencatatkan kejatuhan ketara pada bulan Julai, memberi tanda bahawa pemulihan kuat di negara itu mungkin akan kehilangan momentum.
Data dari Pejabat Statistik Negara (ONS) UK melaporkan bahawa jumlah jualan runcit jatuh sebanyak 2.5% pada bulan lalu, setelah kenaikan yang dicatatkan pada Jun sebanyak 0.2%.
Angka ini selari dengan bacaan inflasi yang lebih lemah pada awal minggu, sekali gus meringankan tekanan kepada Bank of England (BOE) untuk menarik semula langkah rangsangannya.
 Bank pusat telah memberi amaran bahawa kenaikan harga pengguna mungkin melonjak hingga dua kali ganda dari sasarannya pada akhir tahun ini, tetapi kadar perbelanjaan yang lebih perlahan mengurangkan risiko tersebut.
Menurut ONS, penjualan makanan merosot 1.5% bulan lalu setelah kenaikan 3.9% pada bulan Jun ketika berlangsungnya acara kejohanan bolak sepak Euro 2020 yang mendorong lebih ramai berbelanja.
Sementara penjualan petrol dan diesel pula dilaporkan turun 2.9%, penurunan bulanan pertama sejak Februari, kerana hujan lebat pada awal Julai yang mempengaruhi jumlah lalu lintas di jalan raya.
Matawang pound terus melemah di paras terendah satu bulan susulan penerbitan data tersebut, dengan didagangkan di sekitar harga 1.3613 berbanding US dolar yang kuat.


Analisis Teknikal USD/CAD – Timeframe H1 – 19/11/2018

Jika EURO dan GBP terkesan akibat isu Brexit, dollar CAD pula banyak dipengaruhi oleh pasaran minyak mentah sepanjang minggu lalu. Faktor turun naik harga minyak mentah global menjadi penggerak utama kepada matawang Loonie pada minggu lalu ekoran Kanada sebagai antara pemegang status pengeksport terbesar minyak mentah dunia. Jika dilihat pergerakan harga pada chart pasangan matawang USD/CAD, harga menunjukkan penurunan yang mana hal ini memberi kesan yang positif kepada matawang dollar CAD. Nilai matawang CAD yang mengukuh bukan sahaja disebabkan faktor pasaran minyak mentah yang kembali stabil, malah turut disumbang oleh matawang USD yang didagangkan bercampur-campur setelah luahan rasa kebimbangan FED terhadap pertumbuhan ekonomi global yang bakal memberi kesan terhadap unjuran kenaikan kadar faedah oleh FED pada masa akan datang. Berdasarkan indicator Moshed Magic Line, dagangan harga pada chart USD/CAD Jumaat lalu yang bergerak rendah dari paras Magic Pivot kemudiannya telah membuat penurunan menguji paras support MagicS1 sebelum harga kembali pantul semula dan menutup harga di paras sekitarnya.
Pada sesi pasaran Asia hari ini, harga memulakan dagangan sekitar paras Magic Pivot 1.3153 dan dilihat membuat kenaikan melepasi paras tersebut dan menuju ke paras resistance 1.3178 (MagicR1) bersambung pada sesi pasaran Eropah hari ini. Jika harga dilihat meneruskan lagi kenaikan lebih tinggi dari paras tersebut, jangkaan harga akan menuju ke paras sekitar 1.3212 (MagicR2) yang berada di paras minor SBR (support become resistance) pada chart USD/CAD. Sedikit lagi kenaikan yang berjaya diteruskan melihatkan harga mencecah ke paras 1.3238 (MagicR3) yang juga merupakan paras resistance pada indicator Moshed Magic Line hari ini.
Sebaliknya, jika Loonie terus mengukuh untuk dagangan minggu ini berbanding USD, harga bakal menyambung semula penurunan melepasi paras Magic Pivot 1.3153 dan menuju ke paras support 1.3119 (MagicS1). Kemudiannya, harga dilihat akan menyambung penurunan menuju pula ke paras sekitar 1.3093 (MagicS2) sebelum momentum penurunan harga yang dikekalkan boleh mencecah sehingga ke paras support serendah 1.3059 (MagicS3).
 Terus ikuti perkembangan pasaran minyak mentah pada minggu ini pula di mana akan terus menjadi faktor penggerak kepada perubahan nilai matawang dollar CAD dalam pasaran semasa. Bandingkan paras tumpuan harga pada chart USD/CAD dengan paras harga yang disediakan pada indicator Moshed Magic Line untuk melihat keberkesanannya sekaligus menambahkan lagi kualiti pada analisis teknikal harian anda.

Paras support: 1.3119, 1.3093, 1.3059.
Paras resistance: 1.3178, 1.3212, 1.3238.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD Susut Hampir $1.1000, Harga Terendah Sejak Mei 2020

Laporan data pekerjaan NFP Amerika Syarikat (AS) bakal menjadi tumpuan pelabur pada hari ini (Jumaat) untuk menilai pergerakan harga bagi mata wang US dolar.
Namun tumpuan terarah sebentar pada perkembangan krisis perang Rusia-Ukraine yang kembali hangat pada sesi Asia pagi ini sehingga mata wang safe-haven mula mengukuh.
Dilaporkan serangan berlaku di loji kuasa nuklear di Ukraine oleh tentera Rusia menunjukkan serangan masih belum dihentikan walaupun dalam fasa rundingan.
Menterik Luar Ukraine mendesak Rusia untuk menghentikan serangan bagi membenarkan pihak bomba memadamkan kebakaran di loji kuasa nuklear terbesar Eropah itu.

Ekoran sentimen pasaran kembali berisiko, penurunan harga lebih jelas dilihat berlaku pada carta pasangan mata wang EUR/USD selepas corak penurunan sudah mula dipamerkan pada Khamis semalam walau dalam kadar yang perlahan.
Harga kekal bergerak dalam trend bearish dengan paras Moving Average 50 (MA50) pada rangka masa 1 jam pergerakan harga menjadi penghalang untuk kenaikan harga.
 Menyambung dagangan pada hari ini, penurunan harga hampir mencecah paras jangkaan sebelum ini iaitu zon support 1.10000.
Dengan situasi yang berterusan, harga dijangka akan meneruskan penurunan lebih rendah untuk mencatatkan paras terendah terbaru sejak Mei 2020.
Namun waspada sekiranya kenaikan harga mula melepasi halangan MA50 untuk tanda-tanda perubahan trend pula.
Zon SBR (support become resistance) 1.11300 akan menjadi tumpuan awal sebelum harga meneruskan kenaikan menuju paras 1.12000.
Laporan NFP akan menjadi tumpuan pada sesi New York sebentar lagi sementara perkembangan krisis Rusia-Ukraine akan terus dipantau.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Itu Dia! EUR/USD Menjunam, Isyarat Trend ‘Bearish’ Harga Bermula

Matawang Eropah alami penyusutan ketara pada dagangan Selasa berikutan sekatan pergerakan untuk aktiviti ekonomi yang diadakan semula bagi membendung penularan pandemik Covid-19 pada gelombang terbaru.
Matawang Euro ketara menyusut berbanding dolar US khususnya pada sesi New York.
US dolar pula dilihat telah kembali mendapat rentak pengukuhannya semula pada minggu ini dengan sentimen pasaran yang semakin berisiko.
Antara isu seperti penjualan senjata api oleh Amerika Syarikat (AS) ke Taiwan yang bakal meningkatkan ketegangan AS-China, harapan terhadap persetujuan pakej rangsangan ekonomi AS yang semakin pudar serta perkembangan kurang memberangsangkan ujian vaksin, membuatkan pelabur berwaspada dan beralih ke arah aset safe-haven.
Meneliti pergerakan harga pada carta pasangan matawang EUR/USD, harga telah pamerkan terjunan ketara harga sehingga lebih 80 pips penurunan harian dicatatkan mencecah ke paras 1.17300.
Pelabur telah menilai perubahan trend bearish pada carta EUR/USD selepas harga turun di bawah paras halangan Moving Average 50 (MA50) pada pergerakan di rangka masa 1 jam dan juga turut melepasi zon SBR (support become resistance) 1.18000-1.17800.
Pergerakan harga di sesi Asia hari ini perlahan namun pelabur sedang menjangkakan penurunan lebih rendah harga berkemungkinan di sesi Eropah atau di sesi New York.
 Penurunan lebih rendah di bawah paras 1.17200 akan menuju ke zon RBS (resistance become support) sekitar 1.16800.
Penurunan selanjutnya boleh mencecah semula ke zon support 1.16100 jika US dolar kekal mengukuh menekan harga lebih rendah.
Sebaliknya, jika persetujuan pakej rangsangan ekonomi AS dicapai, US dolar berkemungkinan akan kembali melemah semula dan kenaikan harga dijangkakan semula menuju zon SBR 1.18000.
Seterusnya, zon resistance 1.19000 di paras lebih tinggi dilihat akan menjadi destinasi tumpuan pada kenaikan yang diteruskan.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pemegang Matawang Aussie dan Kiwi Jangan Ketinggalan Untuk Membaca Artikel Ini!

Dollar Australia stabil berbanding US Dollar pada hari Isnin, manakala Dollar New Zealand meningkat sedikit selepas pengumuman Data Pembuatan China. Selain itu, data pertumbuhan yang mengecewakan pada Jumaat lalu masih meninggalkan kesan buat US Dollar.
AUD/USD kekal stabil pada 0.7615, nilai tertinggi sejak 15 Julai.
AUD/USD, 15 minit

Pada masa yang sama, data awal menunjukkan bahawa Official Manufacturing Purchasing Managers’ Index ditandakan menurun dari bulan sebelumnya.
Walau bagaimanapun, Data Pembuatan Caixin PMI meningkat kepada 50.6 pada bulan Julai berbanding 48.6 pada bulan sebelumnya.
China merupakan rakan eksport terbesar Australia dan kedua terbesar buat New Zealand.
 Pada masa yang sama, NZD/USD meningkat 0.11%.
NZD/USD, 15 minit

Jabatan Perdagangan berkata pada hari Jumaat bahawa Kadar Dalam Negara Kasar (KDNK) Amerika Syarikat bagi suku ke-2 mencatat angka 1.2%, tersasar dari jangkaan awal, 2.6%.
Data yang mengecewakan itu berikutan jangkaan awal kenaikan kadar faedah oleh Fed.
Disamping itu, US Dollar yang mengukur kekuatan Greenback pula melonjak 0.08%, namun masih mencatat angka terendah dalam jangka masa 5 minggu.

Klik pada artikel ini jika anda rasa ingin entry pada minggu ini. Ceria-ceria selalu!


Harga Emas Terus Meningkat Pada Pasaran Asia Hari Ini

Harga emas menigkat pada sesi Asia hari ini berikutan keadaan geopolitik yang berada di Korea memberi kesan sentimen pada pasaran.
Harga kontrak emas bagi bulan Disember di Comex New York Merchantile Exchange (NYMEX) meningkat $8.08 atau 0.64% kepada $1,270.68 per ounce setakat jam 11.00 pagi.
Seperti yang dijelaskan dalam artikel forex pagi ini, Korea Utara sedang mengemas kini pelan untuk melancarkan serangan peluru berpandu di kawasan Amerika Pasifik Guam, selepas Presiden Donald Trump menjelaskan bahawa Amerika tidak akan teragak-agak untuk menghantar serangan jika terancam.
Pada awal pagi tadi, China telah mengeluarkan laporan data indeks pengguna dan pengeluar mereka bagi bulan Julai. Data pengguna (CPI) tahunan susut 0.1% berbanding bulan lepas kepada 1.4%, sedikit bawah berbanding jangkaan median 1.5%. Data pengeluar (PPI) pula meningkat ke paras yang dijangkakan kepada 5.5%.
 Semalam harga emas susut selepas greenback mendapat kekuatan dan meningkat menghampiri paras tertinggi dua minggu lepas berikutan data tawaran pekerjaan US positif melebihi jangkaan. Selain itu, data tersebut juga memberi pandangan positif terhadap perkembangan dalam pasaran buruh, serta meningkatkan keyakinan terhadap perubahan polisi oleh Federal Reserve tahun ini.
Namun penurunan emas semalam hanya sementara disebabkan oleh ulasan beberapa ahli Fed tentang kadar inflasi yang bergerak perlahan mungkin akan menyebabkan kesukaran bank pusat untuk meningkatkan kadar faedah dalam jangka masa terdekat. James Bullard, Presiden Fed cawangan St. Louis berkata pada hari Isnin lepas, “Paras kadar feadah sekarang mungkin akan dikekalkan buat semantara waktu”.
Pasaran emas sensitif dengan perubahan dolar US. Nilai dolar yang melemah akan meningkatkan permintaan terhadap emas kerana harga semakin murah untuk di beli oleh pemilik matawang asing yang lain.
Data indeks pengguna dan pengeluar US pada hari Khamis dan Jumaat minggu ini akan menjadi tumpuan utama kerana dijangka akan memberi tanda yang lebih jelas berkenaan keadaan inflasi semasa di sana.


Analisis Teknikal USD/CAD – Timeframe H1 – 19/10/2018

Pergerakan harga pada chart pasangan matawang USD/CAD dilihat telah berjaya membuat higher high yang baru mengatasi paras ketinggian harga yang dicapai sebelum ini apabila harga berjaya breakout paras harga pada 1.30700. Pengukuhan USD juga turut menambah tekanan kepada matawang Loonie yang bergelut dengan beberapa faktor sebelum ini termasuk ketidakstabilan pasaran minyak mentah akibat isu geopolitik antara AS dan Arab Saudi. Harga yang sememangnya didagangkan tinggi dari paras Magic Pivot semalam sejak awal sesi pasaran Asia lagi seterusnya membuat kenaikan sehingga mencapai paras ketinggian baru di resistance MagicR1 pada indicator Moshed Magic Line semalam.
Bersambung ke sesi pasaran Asia hari ini pula, harga kembali membuat penurunan dari paras ketinggian semalam dan telah turun melepasi paras Magic Pivot 1.3063 hari ini pada awal sesi pasaran Eropah. Harga masih bergerak di sekitar paras tersebut sehingga jam 4.20 petang. Jika harga terus didagangkan ke paras lebih rendah, harga dilihat akan menuju ke paras support 1.3037 (MagicS1) sebelum penurunan harga seterusnya bakal menguji zon RBS (resistance become support) pada 1.30000. Jika CAD terus kembali mengukuh berbanding USD dan harga berjaya breakout paras RBS tersebut, jangkaan harga akan turun melepasi paras support 1.2989 (MagicS2) seterusnya menuju ke paras support yang lebih rendah iaitu pada paras 1.2963 (MagicS3).
 Sebaliknya, jika USD kembali memberi tekanan terhadap kelemahan matawang Loonie, harga bakal menyambung semula kenaikan yang dibuat semalam dan menuju ke paras resistance 1.3110 (MagicR1) untuk mencari paras ketinggian yang baru. Kenaikan harga yang diteruskan seterusnya dilihat akan ke paras resistance yang berada lebih tinggi iaitu pada paras 1.3136 (MagicR2). Sekiranya momentum kenaikan harga gagal dihalang oleh CAD, harga berpotensi untuk melonjak sehingga ke paras resistance di 1.3184 (MagicR3) untuk terus mencari paras ketinggian terbaru untuk Oktober ini.
Perhatikan paras-paras yang menjadi tumpuan harga pada chart USD/CAD dengan melihat reaksi harga pada paras support dan resistance yang disediakan oleh indicator Moshed Magic Line sebagai rujukan analisis anda.

Paras support: 1.3037, 1.2989, 1.2963.
Paras resistance: 1.3110, 1.3136, 1.3184.


US Dollar Ibarat Dicucuk ‘Steroid’ Dan Teka Teki NFP Sudah Bermula

Perbezaan ketara mula kelihatan dalam pasaran matawang melihatkan US Dollar meneruskan penguatannya melawan matawang utama lain.
Secara ringkasnya, EUR/USD dan GBP/USD meneruskan penurunan dan USD/JPY, AUD/USD, NZD/USD pula sebaliknya, naik.
Pelabur dilihat tidak mengambil serius mengenai komen Naib Pengerusi Federal Reserve Stanley Fischer mengenai akan berlakunya kenaikan interest rate September ini menerusi penurunan treasury yield dan kenaikan pasaran saham.
Jika pelabur percaya akan berlakunya 2 kenaikan interest rate tahun ini makan yield akan meningkat dan pasaran saham akan menurun.
Fed fund futures juga melihatkan hanya 36% kebarangkalian berlakunya kenaikan pada September dan 61% kebarangkalian berlaku kenaikan pada Disember.
 Ucapan Janet Yellen dan Stanley Fischer jumaat lalu bernada hawkish namun pasaran semestinya mahu tunggu dan lihat terlebih dahulu bukti-bukti kenaikan interest rate.
Laporan yang dikeluarkan pada isnin, iaitu laporan pendapatan dan perbelanjaan individu dilihat hambar untuk menyokong komen-komen hawkish jumaat lalu.
Indeks USD 1 jam
Namun apa yang dinanti-nantikan sebenarnya adalah laporan nonfarm payroll (NFP) jumaat nanti. Sekiranya peningkatan payroll (gaji) di bawah 125K, Fed mungkin tidak menaikkan interest rate.
Di Jepun, pasaran saham Jepun melambung setelah berlakunya sell-off pada matawang Yen jumaat lalu.
Hari ini laporan konfiden pengguna akan dikeluarkan pada pukul 10 malam nanti.


Analisis GOLD – Pelabur Bersedia Untuk Kejatuhan Harga Emas Lagi

Pada carta harga XAU/USD yang mengukur nilai emas berbanding US dolar memperlihatkan pergerakan perlahan harga pada permulaan dagangan minggu ini.
Walaupun agak mendatar, corak penurunan harga ditampilkan memberi isyarat awal untuk kemungkinan penurunan lebih rendah harga bakal berlaku.
Dagangan emas bakal dipengaruhi oleh sentimen risk-on pasaran dengan harapan terhadap pakej rangsangan ekonomi Amerika Syarikat (AS) yang akan dibentangkan kepada Kongres pada minggu ini.
Pakej rangsangan bernilai $908 bilion tersebut dibahagikan kepada dua bahagian berasingan bertujuan untuk mendapatkan kelulusan Kongres.
Sentimen positif ini meningkatkan keyakinan pelabur dalam pasaran di samping perkembangan positif vaksin juga turut memulihkan sentimen pasaran yang berisiko minggu lalu.
Harga pada carta XAU/USD kembali bergerak di bawah paras halangan Moving Average 50 (MA50) pada rangka masa 1 jam untuk permulaan dagangan minggu ini memberi isyarat awal trend bearish.
 Penurunan lebih jelas harga dipamerkan pada awal sesi Eropah dengan penurunan harga menguji paras sokongan minggu lalu sekitar 1830.00.
Penurunan lebih rendah dijangkakan menuju ke paras sokongan 1800.00 sebelum harga yang meneruskan penurunan seterusnya akan ke zon support yang diuji pada penghujung dagangan November sekitar 1764.00.
Sekiranya harga membuat kenaikan di atas paras halangan MA50, rintangan 1850.00 akan kembali diuji setelah harga turun lebih rendah dari paras tersebut minggu lalu.
Kenaikan lebih tinggi dilihat akan menguji semula resistance di paras ketinggian 1875.00 yang dicapai minggu lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Eh! Kenapa EUR/USD Terpacak Balik 100 pips Di Sesi New York?

Pelabur dilihat kembali beralih semula kepada pandangan yang lebih dovish terhadap dasar pengetatan dasar oleh Federal Reserve (Fed) dengan jangkaan untuk kenaikan kadar faedah yang berkemungkinan diperlahankan.
Ini adalah disebabkan terbitan data PMI pembuatan dan perkhidmatan Amerika Syarikat (AS) yang mencatatkan bacaan angka lebih suram berbanding jangkaan, memberi petunjuk bahawa ekonomi terbesar dunia itu masih lagi menghampiri risiko kemelesetan.
Faktor ini dilihat menjadi penyebab kepada penyusutan semula US dolar pada sesi New York semalam mengakhiri prestasi cemerlang yang diteruskan sejak minggu lalu.
Pada sesi Eropah semalam juga diterbitkan bacaan data yang sama untuk ekonomi Eropah, namun dilihat tidak memberi kesan yang begitu ketara walaupun berlaku penurunan pada nilai Euro.
Sebaliknya Euro memanfaatkan situasi penyusutan US dolar untuk kembali didagangkan meningkat semula menuju ke paras pariti €1=$1.

Pada carta harga pasangan mata wang EUR/USD semalam, harga dilihat telah melonjak semula di sesi New York selepas pada awalnya membuat penurunan ke paras terendah terbaru 20 tahun lagi di sekitar 0.9900 pada sesi sebelumnya.
Disebabkan penyusutan US dolar ekoran reaksi data yang diterbitkan, harga telah melonjak menguji semula paras pariti 1.0000 yang menjadi rintangan terbaru buat harga.
Gagal melepasi ke paras lebih tinggi, harga sedikit susut semula untuk menutup dagangan penghujung sesi New York di paras sekitar 0.99700.
 Pergerakan harga perlahan menyambung dagangan pada pembukaan sesi Asia pagi Rabu ini yang sedikit menurun ke paras sekitar 0.99500.
Harga juga dilihat terhalang pada paras halangan Moving Average 50 (MA50) pada rangka masa 1 jam di carta EUR/USD yang masih memberi petunjuk untuk harga meneruskan trend bearish.
Jika penurunan harga berjaya diteruskan semula, harga berkemungkinan akan melepasi paras terendah yang dicecah semalam dan berkemungkinan akan mencatatkan paras terendah terbaru 20 tahun lagi.
Sasaran untuk penurunan lebih rendah dilihat pada zon sekitar 0.98000 yang semakin menjauh dari paras pariti.
Sebaliknya jika harga berjaya menyambung corak lonjakan semalam, kenaikan harga sekali lagi akan menguji rintangan pariti 1.0000.
Jika berjaya melepasinya, isyarat perubahan trend bearish itu akan mendorong jangkaan untuk menuju ke paras rintangan tumpuan seterusnya pada 1.01000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Capai Paras Tertinggi Minggu Lalu Berbanding Matawang Yen

US dolar mencapai paras tertinggi berbanding Yen pada Jumaat selepas data-data pekerjaan dikeluarkan pada Khamis dan menjelang pengumuman laporan NFP malam ini yang berpotensi melonjakkan lagi pasaran global.
US dolar berbanding Yen (Usd/Jpy) mencapai paras 111.70 hari ini, paras tertinggi sejak Jumaat lepas dan ketika ini didagang di sekitar 111.63. Pasangan matawang ini hampir merekod kenaikan 130 pip untuk minggu ini.
US dolar dilihat mendapat sokongan disebabkan oleh sentimen ‘risk off‘ yang semakin berkurangan di mana indeks Nikkei 225 mencapai paras tertinggi 22 bulan lalu mengikuti jejak Wallstreet yang beberapa kali memecahkan rekod tertinggi. Hal ini dilihat telah menyerap permintaan untuk matawang ‘safe haven‘ seperti Yen.
 “Usd/Jpy telah meningkat ke paras yang lebih kukuh daripada jangkaan dengan pengukuhan saham di Jepun,” kata Masashi Murata di Brown Brothers Harriman Tokyo.
“US dolar masih memerlukan kenaikan yang signifikan oleh kenaikan hasil bon jika ia mahu naik lagi, dan bon kerajaan US ketika ini kekal tidak banyak berubah disebabkan jangkaan The Fed akan menghadkan pengetatan polisi selepas kenaikan kadar Jun.”
Indeks US dolar yang mengukur kekuatan matawang ‘greenback‘ berbanding enam matawang utama yang lain kekal di sekitar 97.197 selepas menambah kenaikan pada sesi dagangan Khamis. Walaubagaimanapun, secara keseluruhan sejak Isnin, indeks ini masih merekod kerugian setakat pada masa artikel ini ditulis.


Sentimen Terkini Pasaran Forex Setakat Pada Petang Ini : AUD Matawang Terkuat

US dollar membuka dagangan minggu ini dengan membuat penurunan dalam sesi Asia pada Isnin selepas pengumuman data pekerjaan Amerika Syarikat yang memberangsangkan pada Jumaat lalu.
Indeks US dollar yang mengukur kekuatan matawang greenback berbanding matawang utama yang lain susut 0.15% setakat pada pukul 3.10 petang.
Major pair EUR/USD membuat kenaikan sebanyak 0.22% dengan GBP/USD naik sebanyak 0.13%. USD/JPY pula naik 0.10%, USD/CAD susut 0.19%. USD/CHF pula membuat penurunan sebanyak 0.12%. AUD/USD dan NZD/USD masing-masing membuat kenaikan 0.85% dan 0.46% setakat ini.
 Matawang paling kuat setakat ini adalah AUD dan NZD, manakala matawang paling lemah adalah Yen dan CHF. Dengan menggabungkan matawang paling kuat dan lemah, pair AUD/CHF dan NZD/CHF masing-masing naik 0.73% dan 0.37%. Pair AUD/JPY dan NZD/JPY pula masing-masing naik sebanyak 0.97% dan 0.56%.
US dollar agak lemah pada awal sesi dagangan minggu ini walaupun Amerika Syarikat merekodkan data pekerjaan yang baik. Pasaran ketika ini masih bimbang dengan keputusan Trump mengenakan tariff keluli dan aluminium ke atas Kanada, Mexico dan Kesatuan Eropah pada minggu lalu dengan ketiga-tiga negara itu dijangka akan membalas Amerika dengan tindakan yang sama terhadap import barangan dari Amerika Syarikat.
Matawang paling lemah ketika ini adalah dua matawang safe-haven Yen dan CHF, manakala matawang paling kuat pula adalah AUD.
Aussie dollar pada hari ini banyak dipacu oleh data-data ekonomi yang memberangsangkan. Data jualan runcit naik 0.4% melebihi jangkaan 0.3%. Data peratusan keuntungan syarikat di Australia juga meningkat 5.9% lebih daripada jangkaan 3.1%. Ini adalah kombinasi data yang telah menyokong kenaikan AUD pada awal dagangan hari ini. Dengan peningkatan data-data di Australia, matawang NZD juga mendapat faedah daripada prestasi positif ekonomi negara jirannya.


Sentimen Terkini Pasaran Forex Pada Awal London Open

Selepas pengukuhan matawang safe-haven (Yen dan Swissy) pada Rabu, kini kedua-dua matawang ini dilihat melemah pada sesi dagangan Khamis. Sebaliknya, matawang berkadar faedah tinggi (AUD dan NZD) pula sedang membuat pemulihan ketika ini.
Tiada data ekonomi penting yang dikeluarkan pada sesi Asia hari Khamis, oleh itu pasaran hari ini akan memberi tumpuan kepada perkembangan dalam sesi London dan New York.
Melihat kepada pergerakan pasaran ketika ini, pasaran sedikit reda daripada kebimbangan perang perdagangan selepas ancaman tariff AS sebanyak $200 billion. Buktinya dilihat kepada peningkatan indeks utama saham Asia.
 US dollar dilihat didagangkan mendatar berbanding beberapa matawang utama yang lain dengan indeks US dollar setakat ini hampir tidak berubah. Indeks yang mengukur kekuatan matawang greenback ini hanya susut 0.02% setakat pada pukul 2.46 petang.
Major pair seperti EUR/USD setakat ini membuat kenaikan 0.06% dengan GBP/USD didagang 0.05% lebih tinggi. USD/JPY setakat ini pula naik 0.23%, USD/CAD susut 0.06% dengan USD/CHF membuat penurunan 0.05%. Pair AUD/USD dan NZD/USD pula masing-masing meningkat 0.23% dan 0.06% setakat ini.
Matawang paling kuat setakat ini adalah AUD dan matawang paling lemah adalah JPY. Dengan menggabungkan matawang paling kuat dan lemah, pair AUD/JPY merekodkan kenaikan 0.47% setakat pada pukul 2.50 petang.
Dengan sentimen pasaran yang positif ketika ini, seperti biasa matawang AUD yang paling banyak membuat penurunan pada Rabu sedang memulih. Peningkatan oleh AUD sehingga menjadikan ia matawang terkuat pada hari Khamis.


Tepati Jangkaan, EUR/USD Gah Teruskan Pendakian Lebih Tinggi

Sentimen kekal tidak berubah menyaksikan senario berulang pada dagangan US dolar yang terus susut menuju ke penghujung minggu.
Mendorong nilai US dolar yang lemah, ahli jawatankuasa mesyuarat Federal Reserve (Fed) mengulangi bahawa mereka akan mengekalkan dasar monetari semasa yang longgar walaupun pada kadar inflasi yang meningkat.
Situasi penyusutan US dolar ini dijangka akan berterusan menjelang laporan minit mesyuarat FOMC yang akan diterbitkan pada awal pagi Khamis untuk menjadi tumpuan para pelabur dalam meneliti butiran lanjut mesyuarat terbaru oleh Fed.
Mata wang utama yang lain dalam pasaran terus meraikan kelemahan US dolar untuk didagangkan meningkat sejak awal minggu lagi.

Dilihat pergerakan harga pada carta pasangan mata wang EUR/USD, harga kekal meningkat walaupun prestasi Euro tidaklah begitu memberangsangkan.
Data yang diterbitkan pada sesi Eropah semalam untuk bacaan terbaru pertumbuhan ekonomi Eropah bagi suku pertama 2021 kekal tidak berubah dengan penguncupan pada -0.6%. Malah, bacaan awal untuk pertambahan pekerjaan Eropah untuk suku pertama 2021 susut kepada -0.3% lebih rendah berbanding jangkaan untuk susut kepada 0.1%.
Namun begitu, Euro kekal bergerak lebih baik berbanding US dolar dengan kenaikan harga pada carta EUR/USD telah berjaya melepasi zon resistance 1.21800 pada sesi Eropah semalam.
 Pergerakan harga di atas paras sokongan Moving Average 50 (MA50) pada rangka masa 1 jam masih memberi isyarat trend bullish dikekalkan. Paras ketinggian terbaru dicapai setakat sesi New York mencecah sekitar 1.22360.
Kenaikan lebih tinggi dijangka untuk melepasi paras 1.22500 yang merupakan rintangan pada dagangan Februari lalu.
Seterusnya, paras utama pada ketinggian 1.23000 bakal menjadi sasaran pada trend bullish harga.
Namun pelabur perlu waspada jika harga membuat penurunan semula dengan jangkaan menuju ke zon RBS (resistance become support) 1.21800-1.21500.
Zon ini akan menjadi penentu sama ada menyokong kenaikan semula harga, atau penurunan lebih rendah untuk isyarat perubahan trend bearish.
Penurunan yang diteruskan dilihat akan menuju semula ke zon RBS sebelum ini pada 1.20900-1.20600.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Pengeluar China Melonjak ke Paras Tertinggi Enam Bulan Lalu

Berdasarkan laporan oleh Jabatan Perangkaan Negara China (NBS) pada hari ini, harga pengeluar (PPI) meningkat diluar jangkaan ke paras 6 bulan tertinggi pada bulan September iaitu pada paras 6.9% dari segi bacaan tahunan, sekaligus mengatasi jangkaan pasaran.
Indeks harga pengeluar dijangka hanya meningkat sebanyak 6.3% pada bulan September seperti bacaan pada bulan Ogos.
Peningkatan ini didorong oleh lonjakan dalam permintaan pembinaan yang menyebabkan harga barangan pembinaan semakin tinggi dari besi sehinggalah batang keluli. Hal ini juga mendorong sektor industri menjana lebih banyak keuntungan pada hari ini.
Menurut penganalisis Tony Boyadjian, peningkatan PPI akan menyebabkan bayaran pengedar kepada pengeluar semakin tinggi, secara tidak langsung akan mendorong pertumbuhan ekonomi bagi pasaran di luar China seperti Asia Timur.
 Namun, kos input yang tinggi menyebabkan syarikat terpaksa menanggung bebanan kos dan mengurangkan rantaian pengeluaran.
Bagi Indeks harga pengguna (CPI) China, bacaan CPI meningkat 1.6% dari tahun ke tahun pada bulan September. Bacaan ini menepati jangkaan walaupun sedikit rendah berbanding pada bulan Ogos yang mencatat bacaan 1.8%.
Harga makanan yang merupakan komponen terbesar CPI menunjukkan kejatuhan, sebanyak 1.4%. Bagi harga bukan makanan seperti penjagaan kesihatan dan rumah sewa, menunjukkan peningkatan 2.4% dari tahun ke tahun.
Bagi CPI utama (core-CPI), tidak termasuk makanan dan tenaga,meningkat 2.3% pada bulan lepas berbanding bulan Ogos yang mencatat peningkatan 2.2%.


Analisis GOLD – Capai Harga $1,760, Terang Betul Emas Bersinar Minggu Ini

Mengekalkan corak ‘melonjak dan mendatar’, emas tepati ramalan untuk mengalami peningkatan nilai lebih tinggi susulan reaksi pelabur terhadap terbitan data inflasi Amerika Syarikat (AS) semalam.
Memberi kesan penyusutan US dolar yang begitu ketara, data indeks harga pengguna AS untuk bulan Oktober menunjukkan angka yang menurun berikutan langkah pengetatan dasar monetari yang berterusan dilaksanakan oleh Federal Reserve (Fed).
Situasi penyusutan US dolar telah mendorong tarikan lebih tinggi terhadap aset emas sehingga nilainya melonjak ke paras tertinggi 11 minggu.
Ini dapat diperhatikan pada pergerakan harga di carta XAU/USD yang mengukur nilai emas berbanding US dolar.
Selepas lonjakan yang dipamerkan pada Selasa lalu disusuli oleh pergerakan mendatar pada Rabu di bawah zon 1720.00, harga kemudiannya telah melonjak melepasi rintangan tersebut pada sesi New York semalam.
Sekali lagi lonjakan lebih 500 pips itu telah mencapai paras ketinggian sekitar 1757.00 di penghujung sesi, mengekalkan corak pergerakan bullish.
Harga masih kekal berada di atas paras sokongan Moving Average 50 (MA50) pada rangka masa 1 jam di carta XAU/USD dengan jangkaan kenaikan bakal diteruskan.
 Menyambung dagangan sehingga ke sesi Eropah hari ini (Jumaat), harga sedikit meningkat menguji zon rintangan pada 1760.00 selepas kali terakhir menjadi tumpuan pada dagangan penghujung Ogos yang lalu.
Sekiranya kenaikan diteruskan, harga emas boleh mencecah sehingga ke paras 1800.00 semula setelah melepasi zon tumpuan pada 1785.00.
Namun jika harga menjunam semula di penghujung minggu ini, zon 1740.00 menjadi kawasan terdekat untuk diuji dahulu sebelum harga susut ke zon 1720.00 pula.
Pelabur akan memberi tumpuan pada data sentimen keyakinan pengguna AS untuk meneliti pergerakan US dolar di sesi terakhir yang juga boleh mempengaruhi nilai emas semasa.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Masalah Lebihan Bekalan Semakin Memeningkan Pasaran Minyak Mentah Global!

Harga minyak mentah menjunam pada hari Khamis kerana masalah lebihan bekalan yang menjejaskan sentimen pasaran. Namun begitu, kerugian di dalam pasaran tersebut diterhadkan oleh jangkaan pemotongan pengeluaran oleh OPEC dan beberapa pengeluar utama yang masih dalam usaha untuk mengimbangi semula pasaran.
Brent mentah menurun 30 sen setong dalam sesi ini.
OPEC sedang membincangkan tindakan untuk melanjutkan pembekuan bekalan bagi separuh kedua tahun ini, walaupun dijangka bakal berdepan dengan kesukaran kerana inventori minyak mentah global sedang memanjat ke paras yang agak tinggi.
Memetik kenyataan penganalisis pasaran di Oanda, kedudukan inventori yang jelas berada pada tahap yang tinggi ketika tidak sedikit sebanyak menjejaskan usaha murni OPEC ini.
 Data AS pada Rabu menunjukkan penurunan dalam stok minyak mentah namun inventori tapisan kekal menunjukkan peningkatan.
Pengeluaran minyak di AS juga semakin meningkat sehingga 10 peratus sejak pertengahan 2016 kepada 9.27 juta tong sehari.
Walau bagaimanapun, jangkaan lanjutan perjanjian OPEC telah memberi sedikit sokongan kepada harga semasa minyak mentah.
May dalam Usaha Mendapatkan Hubungan Yang “Istimewa” Dengan Kesatuan Eropah


Pengukuhan USD Terus Membenam Matawang Utama!

US dolar kekal mempertahankan momentum pengukuhannya untuk diperdagangkan di paras tertinggi 7 minggu pada awal minggu.
Data yang lebih baik daripada jangkaan telah membantu raja mata wang itu untuk mengukuh berbanding pesaing utamanya, menyaksikan indeks dolar melonjak ke 105.20 ketika ditutup minggu lalu.
Bacaan laporan perbelanjaan penggunaan peribadi (PCE) Amerika Syarikat adalah yang terbaru yang dikeluarkan, di mana ia meningkat 0.6% bulan lepas daripada 0.2% pada Disember.
PCE adalah pilihan utama buat Federal Reserve (Fed) untuk penetapan dasar monetarinya, jadi ini menguatkan jangkaan pasaran bahawa bank pusat itu akan menaikkan kadar faedah lebih tinggi.
Pasaran kini menjangkakan kadar dana Fed akan memuncak sehingga 5.395% pada September dan kekal di atas 5% untuk tahun ini, berbanding kadar semasa pada 4.5-4.75%.

Antara mata wang paling teruk terkesan dengan pengukuhan dolar greenback adalah yen Jepun yang tergelincir lebih jauh ke paras terlemah 2 bulan pada 136.18 pada sesi Asia.
Sementara mata wang euro pula didagangkan di paras terendah 7 minggu pada sekitar harga 1.0556, dan pound diniagakan suram pada 1.1956 berbanding US dolar.
Di sisi lain, dolar Aussie turut kecundang di paras terendah 7 minggu, manakala dolar kiwi parah di paras terlemah lebih 2 bulan susulan terbitan data jualan runcit New Zealand yang mengecewakan pada suku keempat.
Data yang menjadi fokus pasaran minggu ini adalah data keluaran dalam negara kasar (KDNK) dari Kanada, inflasi dan KDNK Australia dan laporan PMI pembuatan tinjauan ISM AS.
Nak belajar trade forex bersama Team INTRADAY? Jom sertai program mentoring Hustle 24 Hour kami. Klik di sini untuk join.


Analisis GOLD – Zon $1,720 Akan Jadi Penentu Pergerakan Emas

Corak pergerakan harga bagi dagangan emas menuju ke penghujung minggu mula berkecamuk dengan tumpuan terhadap laporan data pekerjaan NFP Amerika Syarikat (AS) yang boleh mempengaruhi sentimen pengetatan dasar oleh Federal Reserve (Fed).
Sebelum ini, emas cemerlang memulakan dagangan awal minggu ini susulan faktor US dolar yang mengalami penyusutan nilai sejak minggu lalu pada penutup dagangan bulan September.
Ini dapat diperhatikan pada pergerakan di carta XAU/USD yang mengukur nilai emas berbanding US dolar dengan kenaikan yang dipamerkan pada Selasa lalu telah mencapai paras ketinggian terbaru 3 minggu pada 1729.00.
Namun, corak pergerakan positif logam kuning itu mula berubah pada Rabu semalam ekoran terdapat penurunan semula yang dipamerkan harga apabila gagal untuk menyambung kenaikan lebih tinggi.
Dengan pengukuhan yang dipaparkan oleh US dolar pada sesi Eropah dan awal sesi New York semalam, telah menyaksikan harga susut ke zon 1700.00.
Namun, masih memberi isyarat untuk bergerak dalam trend bullish apabila harga disokong oleh paras sokongan Moving Average 50 (MA50) pada rangka masa 1 jam di carta XAU/USD, sebelum menampakkan lantunan semula di penghujung sesi New York.
Menyambung dagangan pada sesi Asia pagi ini (Khamis), harga emas mula berlegar di atas paras tumpuan 1720.00 semula, namun masih dalam pergerakan yang perlahan.
Adakah emas mampu lanjutkan peningkatan semula menjelang laporan data NFP yang bakal diterbitkan pada esok hari?
 Sekiranya harga emas berjaya melonjak, mengatasi ketinggian pada Selasa lalu akan mendorong harga mencapai dahulu zon tumpuan pada 1740.00.
Seterusnya harga akan meneruskan pendakian lanjut untuk menguji pula zon rintangan pada ketinggian 1760.00 pula.
Namun, waspada sekiranya kesan laporan NFP boleh membuatkan harga emas menjunam semula.
Harga berkemungkinan boleh terjun lebih rendah melepasi zon 1700.00 untuk memberikan petunjuk bagi perubahan trend harga.
Penurunan yang akan diteruskan dilihat akan memberi reaksi menarik pada zon RBS (resistance become support) pada 1680.00 yang telah menjadi zon tumpuan dagangan beberapa minggu kebelakangan ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Kesan Pergerakan AUD/USD Selepas Keputusan Mesyuarat RBA!

Ketika pergerakan pasaran masih perlahan dengan pembukaan dagangan Julai yang suram semalam, tumpuan hari ini (Selasa) terarah pada keputusan mesyuarat bank pusat Australia.
Tiada kejutan seperti yang berlaku pada mesyuarat sebelum ini, Reserve Bank of Australia (RBA) menepati ramalan untuk mengekalkan kadar faedah tidak berubah di paras 4.10% setelah menaikkan kadar 25 mata asas berturut-turut pada mesyuarat sebelumnya.
Ini telah dijangkakan penganalisis berdasarkan petunjuk data yang diterbitkan sebelum ini dengan bacaan angka kadar pertumbuhan ekonomi serta inflasi Australia yang menunjukkan penurunan.
Carta harga pasangan mata wang AUD/USD diberi tumpuan ketika keputusan mesyuarat tersebut sebentar tadi.
Harga pamer penyusutan pada reaksi awal mesyuarat tersebut, namun penurunan tidak ketara dan harga dilihat kembali pulih di awal sesi Eropah.
Penyusutan dolar Aussie agak terhad berikutan pasaran dilihat masih melihat ruang untuk RBA meneruskan lagi langkah kenaikan kadar faedah pada mesyuarat Ogos pula.
 Namun jika harga terus susut bergerak di bawah paras Moving Average 50 (MA50) pada rangka masa 1 di carta AUD/USD tersebut, corak penurunan berkemungkinan akan diteruskan menguji paras sokongan minggu lalu sekitar 0.66000.
Penurunan seterusnya bakal dilanjutkan menuju zon support 0.65400 untuk rekod terendah harga 5 minggu.
Sementara, untuk jangkaan kenaikan harga pula, rintangan adalah di paras 0.67000 yang perlu diuji untuk ditembusi.
Meneruskan kenaikan lebih tinggi, harga bakal menuju zon SBR (support become resistance) 0.67500 dan seterusnya pada 0.68300 yang menjadi antara tumpuan.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Apa Dah Jadi Ni, Emas Jatuh Paras Terendah Terbaru 2 Tahun!

Komoditi emas mengakhiri dagangan minggu lalu dengan prestasi keseluruhan yang suram menyaksikan logam kuning itu terus mengalami penyusutan nilai.
Dengan jangkaan untuk Federal Reserve (Fed) meneruskan kenaikan kadar faedah yang agresif berkemungkinan boleh memberi kesan pengukuhan US dolar dan memberi tekanan untuk emas meningkat semula.
Meneliti pergerakan harga pada carta XAU/USD yang mengukur nilai emas berbanding US dolar, harga telah membuat penurunan mencecah paras 1655.00 namun berjaya menutup dagangan pada sesi terakhir di sekitar paras 1680.00 yang kini menjadi rintangan terbaru buat harga.
Sebelum ini paras 1680.00 menjadi zon support harga yang diuji pada Julai lalu, namun telah berjaya ditembusi sekaligus mencatatkan paras terendah terbaru emas sejak April 2020.
Menyambung dagangan pada pembukaan pasaran awal minggu ini, harga emas memulakan dagangan di paras 1680.00 dan membuat penurunan sehingga memasuki sesi Eropah.
Gagal melepasi rintangan 1680.00 dan turut dihalang oleh paras halangan Moving Average 50 (MA50) pada rangka masa 1 jam di carta XAU/USD kekal memberi isyarat bagi pergerakan trend bearish bakal diteruskan lagi minggu ini.
 Penurunan harga emas yang dijangka diteruskan pada minggu ini dilihat akan menuju ke paras tumpuan terbaru sekitar 1640.00 selepas mengatasi paras terendah dicecah minggu lalu.
Namun jika US dolar bergerak lemah pada minggu ini dan memberi ruang untuk emas melonjak semula, rintangan pada 1680.00 bakal menjadi sasaran awal untuk diuji.
Berjaya membuat kenaikan melepasi rintangan itu akan mendorong harga emas menguji beberapa zon tumpuan seperti 1700.00 atau zon rintangan sebelum ini sekitar 1720.00.
Pelabur akan menantikan keputusan mesyuarat FOMC menuju dagangan penghujung minggu yang dijangka akan memberi impak ketara terhadap harga semasa emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


9 Berita Forex Penting Tumpuan Pasaran Minggu Ini (18-22 November 2019)

Berikut adalah merupakan sebahagian data-data penting yang akan menjadi tumpuan pasaran sepanjang minggu ini.
Indeks Pasaran Perumahan Amerika Syarikat (Isnin 11.00 Malam): Sektor perumahan AS telah pulih dari paras terendah dengan permit pembinaan meningkat kepada 1.39 juta unit tahunan pada September. Angka serupa diramalkan untuk bacaan terbaru.
Minit Mesyuarat Bank Pusat Australia (Selasa 8.30 Pagi): Setelah menurunkan kadar faedah pada mesyuarat Oktober, Reserve Bank of Australia (RBA) telah mengekalkan kadar faedah di paras rekod terendah 0.75%. Pasaran akan meneliti minit mesyuarat yang akan dikeluarkan.
Data Inflasi Kanada (Rabu 9.30 Malam): Indeks harga pengguna di Kanada akan turut mempengaruhi keputusan dasar monetari oleh bank pusat. Jangkaan data untuk Oktober bakal meningkat dengan komponen pada IVEY PMI yang meningkat.
Minit Mesyuarat FOMC (Khamis 3.00 Pagi): Federal Reserve (Fed) akan menerbitkan minit mesyuarat bagi mesyuarat dasar polisi penghujung Oktober lalu. Fed telah memotong kadar faedah untuk kali ketiga pada tahun ini dan memberi isyarat bahawa kadar bakal dikekalkan di paras semasa. Minit mesyuarat akan menyediakan butiran lebih lengkap yang akan diteliti pasaran.
 Minit Mesyuarat Bank Pusat Eropah (Khamis 8.30 Malam): Mesyuarat terakhir yang dipimpin oleh Presiden Mario Draghi melihatkan beliau mempertahankan legasi polisi monetari beliau dan jawatan beliau telah diambil alih oleh Christine Lagarde. Minit mesyuarat akan diteliti pasaran.
Data Jualan Rumah Sedia Ada di Amerika Syarikat (Khamis 11.00 Malam): Angka jualan stabil di paras 5.38 juta unit tahunan pada September. Bacaan pada Oktober dijangka meningkat.
Data PMI Zon Eropah (Jumaat 5.00 Petang): Bermula bacaan data bagi Perancis dan diikuti Jerman, pasaran akan memberi tumpuan pada bacaan data PMI perkhidmatan dan pembuatan di zon Eropah penghujung minggu ini. Bacaan awal PMI tersebut bukan hanya memberi impak terhadap matawang dolar Euro, malah keseluruhan pasaran ekoran menjadi petunjuk terhadap pertumbuhan global.
Data Jualan Runcit Kanada (Jumaat 9.30 Malam): Selepas mencatatkan bacaan lemah bagi September, bacaan bagi kadar jualan runcit di Kanada pada Oktober dijangka terus menurun ekoran kemerosotan pada laporan data pekerjaan Kanada yang terbaru.
Bacaan Awal PMI Pembuatan di Amerika Syarikat (Jumaat 10.45 Malam): Bacaan bagi dua bulan sebelum ini menunjukkan angka positif berada di atas paras 50.0 yang menunjukkan aktiviti perkilangan yang stabil. Penurunan ke paras lebih rendah memberikan isyarat penguncupan dan bakal pengaruhi bacaan akhir pada awal Disember.


Draghi: Polisi Monetari Perlu dibantu oleh Polisi Fiskal

Dalam ucapan Presiden ECB, Mario Draghi sebentar tadi, beliau mengatakan keadaan ekonomi di zon Eropah masih berdaya tahan pada 2016 walupun dengan ketaktentuan ekonomi dan politik pada masa ini. Beliau berucap dalam Majlis Ekonomi Parlimen Eropah di Brussels.
Pemulihan ekonomi global dijangkakan akan terus berterusan walaupun pertumbuhan ekonomi masih perlahan berbanding sebelum berlakunya krisis. Walaupun ekonomi masih kukuh, ia tidak terlepas dari berhadapan dengan risiko yang signifikan dari segi ketaktentuan politik dan ekonomi.
Dalam konteks ini, salah satu kunci terpenting dalam mesyuarat Tahunan World Bank (IMF) 2016 adalah setiap negara tidak boleh terus bergantung dengan polisi monetari sebagai satu-satunya alat untuk meneruskan pengukuhan dan kestabilan ekonomi.
Polisi monetari sahaja tidak mampu untuk memberi pertumbuhan ekonomi yang kukuh dan bagi meningkatkan keberkesanan polisi monetari ini, polisi fiskal diperlukan untuk sama-sama menyumbang kepada pertumbuhan ekonomi.
 Oleh itu, jika pihak berwajib dari badan kerajaan perlu membantu dalam objektif pengukuhan ekonomi ini yang akan menjadikan polisi monetari lebih berkesan. Pertumbuhan produktiviti yang rendah, masalah dalam sektor perbankan dan kurangnya peningkatan dalam perubahan struktur ekonomi adalah isu-isu yang perlu diselesaikan. Hal ini akan membantu untuk merapatkan ‘output gap’ dan meningkatkan pertumbuhan ekonomi.
Output gap adalah perbezaan antara keluaran sebenar (actual output) ekonomi dan potensi keluaran (potential output). Potensi pengeluaran adalah amaun maksimum barang dan perkhidmatan yang boleh dikeluarkan oleh sesebuah negara.
Presiden Draghi juga menegaskan bahawa Eropah akan menjadi lebih baik jika ia melindungi dirinya sendiri dengan mempunyai ekonomi yang kukuh dan berdaya tahan. Oleh itu, Kesatuan Ekonomi dan Monetari perlu mengatasi kelemahan yang menghadkan Eropah untuk mengukuh dan berdaya tahan. Satu pengajaran dari hal ini ialah “rumah yang belum siap adalah tidak stabil”, ia mudah runtuh”.

ECB Mengutarakan Kebimbangan Tentang Geopolitik Semasa Dunia


Pound Junam Ditolak Jatuh Data Pekerjaan UK!

Sesi pasaran Eropah tertumpu pada laporan pekerjaan di UK yang menyaksikan kadar pengangguran meningkat 3.9% dalam tempoh tiga bulan hingga Mac.
Menurut Pejabat Statistik Negara (ONS), kadar pengangguran meningkat kepada 3.9%, berbanding jangkaan untuk kekal pada 3.8% seperti yang dicatatkan bulan sebelumnya.
Selain itu, jumlah tuntutan pengangguran pula tanpa dijangka meningkat sebanyak 46,700 pada April, menyusuli peningkatan 28,200 yang dicatatkan pada bulan Mac.
Ekoran daripada bacaan yang dicatatkan, ia menunjukkan tanda-tanda bahawa kekuatan pasaran buruh semakin berkurangan.
 Walau bagaimanapun, pertumbuhan gaji, yang menjadi tumpuan Bank of England (BOE) untuk tetapkan kadar faedah dilihat kekal kukuh.
Ini dipaparkan pada data purata pendapatan mingguan tidak termasuk bonus,yang meningkat kepada 6.7% dalam tempoh tiga bulan hingga Mac, berbanding 6.6% sebelumnya dan 6.8% yang dijangkakan.
Sementara itu. ukuran termasuk bonus pula dicatatkan kekal tinggi pada 5.8% daripada jangkaan 5.1% dalam tempoh tersebut.
Reaksi awal mata wang menunjukkan pound tergelincir berbanding US dolar dan euro sebelum melonjak semula tidak lama selepas itu.
Kepada pembaca atau trader Intraday, jangan lupa untuk sertai “Lucky Draw RM3,000” dari SaracenMarkets bulan ini. Untuk info lanjut, boleh whatsapp admin kami. Mana tahu rezeki anda bulan ini. KLIK SINI


Jualan Runcit Susut 0.6%, Impak Minimum Kepada Matawang

Jualan runcit Kanada jatuh 0.6% pada Februari jika dibandingkan dengan pasaran yang menjangka hanya susut 0.1%. Kenaikan jualan pada Januari telah dikaji semula kepada 2.3% dari bacaan asal iaitu 2.2% di mana bacaan tahunan naik sebanyak 4.4%.
Jualan runcit teras (core-retail sales) jatuh sebanyak 0.1% pada tempoh sama berbanding ramalan kemerosotan 0.3% di mana kenaikan pada Januari juga dikaji semula kepada 2.3% dari 1.7% sebelum ini.
Jualan kenderaan bermotor dan alat-ganti susut 1.8% dengan kenaikan tahunan kini berada di sekitar 1.5%. Jualan gasolin juga merekod kejatuhan pada tempoh sama.
Jika tidak mengambil kira dua kategori ini, jualan hanya naik 0.5%.
 Jualan makanan dan minuman turut jatuh sedikit pada tempoh sama yang banyak disumbangkan oleh kejatuhan jualan arak.
Terdapat pengukuhan dalam jualan pakaian dengan kenaikan sebanyak 2.2% di mana jualan produk kesihatan naik 0.2%.
Data kali ini akan mengekalkan keyakinan dalam trend jualan runcit di Kanada khususnya dengan kejatuhan yang terhad selepas pengukuhan jualan pada Januari. Tiada bukti signifikan yang menunjukkan pengukuhan dalam pasaran perumahan memberi kesan kepada jualan yang berkaitan sektor perumahan. Implikasi data hari ini kepada polisi monetari dijangka hanya minimum.
Impak secara keseluruhan adalah terhad dengan pasaran ketika ini memberi tumpuan kepada isu perdagangan Kanada-US berkaitan import balak.


Pergerakan Pasaran Logam Berharga Emas Setakat Petang Ini

Emas bergerak lebih rendah pada Jumaat, dipengaruhi oleh data GDP Amerika Syarikat yang meyakinkan, tetapi komen hawkish oleh beberapa Gabenor bank pusat mengurangkan pengukuhan US dolar.
Dalam Comex di New York Mercantile Exchange (NYME), pasaran hadapan emas bagi penghantaran Ogos susut 0.08% kepada $1,244.69 setakat pukul 4.44 petang.
Data rasmi pada Khamis menunjukkan data US GDP naik 1.4% pada suku pertama, yang dikaji semula dari 1.2%. Jangkaan pasaran bagi data kali ini adalah tidak berubah. Data yang meyakinkan menyokong kenaikan kadar faedah sekali lagi tahun ini.
 The Fed menaikkan kadar faedah awal bulan ini dan menjangka akan ada satu lagi kenaikan kadar faedah tahun ini walaupun data-data sebelum itu kurang memberangsangkan. Namun, The Fed berkata ia adalah disebabkan faktor-faktor sementara.
Logam berharga begitu sensitif terhadap pergerakan atau perubahan kadar faedah Amerika Syarikat, yang meningkatkan kos-lepas memegang emas berbanding bon.
Pengukuhan US dolar begitu terhad selepas komen oleh dua orang Gabenor dari ECB dan Bank of England yang memberikan isyarat pengurangan pelonggaran dalam beberapa bulan akan datang.
Selain itu, logam berharga seperti perak bagi penghantaran Julai naik 0.11% kepada $16.600 troy ounce, manakala copper (kuprum) bagi penghantaran September naik 0.65%.


EUR/JPY Kekal Bergerak Rendah Di Bawah Resistance 126.500, Potensi Posisi Sell untuk EUR/JPY?

Pada minggu lalu, Bank of Japan (BOJ) telah mengumumkan kadar faedah di Jepun kekal berada di paras yang rendah iaitu pada -0.10% dan sedikit melemahkan dagangan Yen. Namun, penurunan pada nilai matawang safe-haven tersebut tidak begitu ketara ekoran pasaran telah pun menjangkakan keputusan penetapan kadar itu.
Tumpuan untuk JPY adalah pada laporan ekonomi bulanan dari Pejabat Kabinet pada esok hari. Pasaran saham di Jepun bakal meningkat dengan jangkaan bahawa pergerakan ekonomi di Jepun semakin stabil.
Namun perlu juga dititikberatkan potensi risiko terhadap faktor luar seperti kemerosotan pada pertumbuhan ekonomi di China yang mempengaruhi kadar eksport barangan Jepun.
Sementara itu, kelemahan pada nilai dagangan USD menjelang mesyuarat FOMC minggu ini memberi kelebihan kepada matawang anti-USD iaitu EURO. EURO secara fundamental tidaklah begitu menyokong pengukuhan matawang tersebut disebabkan terkesan oleh risiko kegawatan ekonomi sebelum ini.
Bank pusat Eropah juga telah mengumukan kempen pinjaman jangka masa panjang akan dilancarkan sekitar September tahun ini dalam usaha untuk merancakkan kembali aktiviti pertumbuhan ekonomi di zon Eropah.
Tumpuan pelabur akan turut terarah kepada indeks ekonomi di Jerman tinjaun ZEW untuk mengukur tahap kesihatan ekonomi semasa.
Jika dilihat pergerakan harga pada chart pasangan matawang EUR/JPY, harga dilihat agak mendatar sejak penghujung dagangan minggu lalu di mana harga menguji paras resistance 126.500 namun dilihat mengalami kesukaran untuk membuat kenaikan ke paras lebih tinggi.
 Dagangan semalam juga melihatkan harga menguji paras resistance tersebut sebelum kembali membuat penurunan semula ke sekitar paras Magic Pivot pada indicator Moshed Magic Line semalam.
Bersambung pada sesi dagangan hari ini, harga dilihat didagangkan rendah dari paras Magic Pivot 126.387 hari ini dan turun menguji paras support 126.084 (MagicS1) pada indicator Moshed Magic Line dan di paras itu juga merupakan zon yang menjadi tumpuan harga pada chart EUR/JPY.
Jika harga berjaya membuat kenaikan melepasi paras resistance 126.500, jangkaan kenaikan lebih tinggi harga boleh mencecah ke paras sekitar 127.174 (MagicR3) dengan mencapai lebih 100 pips pergerakan harga.
Namun, jika harga kembali membuat penurunan lebih rendah, harga dilihat bakal turun menuju ke paras support 125.539 (MagicS3) yang berada paa zon RBS (resistance become support) untuk harga menguji paras tersebut.
Lihat gambar chart pasangan matawang EUR/JPY di bawah untuk rujukan analisis teknikal anda. Perhatikan paras support dan resistance pada indicator Moshed Magic Line untuk membantu anda mengawal risiko pada posisi dagangan harian anda.

Paras support: 126.084, 125.842, 125.539.
Paras resistance: 126.629, 126.932, 127.174.


OPEC+ Buat Hal Tangguh Mesyuarat!

Mesyuarat OPEC+ ditangguhkan sehingga Jumaat selepas Emiriah Arab Bersatu (UAE) tidak bersetuju dengan rancangan untuk pengurangan dalam pemotongan pengeluaran mereka dan pelanjutan sehingga akhir tahun 2022.
Hal ini telah menyebabkan mesyuarat yang berlangsung pada hari Khamis, terpaksa ditangguhkan bagi memberi ruang untuk lebih banyak perbincangan mengenainya, menurut sumber dari OPEC+.
Arab Saudi dan Rusia pada mulanya dilaporkan telah mencapai persetujuan untuk meningkatkan output sebanyak 0.4 juta sehari dari bulan Ogos sehingga Disember tahun ini untuk memenuhi permintaan global yang meningkat.
Sementara Moscow dan Riyadh pula mencadangkan untuk memperpanjangkan tempoh pemotongan sehingga akhir 2022 untuk mengelakkan gangguan bekalan pada tahun depan.
 Bagaimanapun UAE, yang mempunyai sasaran pertumbuhan pengeluaran minyak dilihat keberatan untuk menyetujui cadangan tersebut, selain turut meminta OPEC+ untuk mengubah garis asas pemotongan, iaitu tahap output awal dari mana pengurangan dikira.
Garis asas yang lebih tinggi bermaksud pemotongan sebenar yang lebih rendah.
Berita mengenai penangguhan ini telah menyebabkan dagangan minyak mentah terus melonjak lebih tinggi sehingga mencecah paras ketinggian terbaru pada sesi sebelum ini.
Pada sesi Asia, niaga hadapan minyak mentah Brent diniagakan pada $75.80 setong, selepas mencecah harga $76.70 setong pada Khamis. Sementara WTI Amerika Syarikat pula menguat pada $75.20 setong, tahap paling tinggi sejak Oktober 2018.


Raja USD Terus Berkuasa, Apa Jadi Dengan Mata Wang Lain?

Para pelabur terus memperkukuhkan pegangan terhadap raja mata wang US dolar sementara menantikan penerbitan data inflasi Amerika Syarikat pada hari ini.
Ini disokong oleh hasil perbendaharaan 10 tahun AS yang melonjak ke paras tertinggi terbaharu tiga tahun, sekali gus melemahkan mata wang yen yang sensitif dengan pengukuhan hasil bon AS.
Yen terbenam ke paras terendah lebih lima tahun berbanding greenback, di tengah-tengah jangkaan bahawa data inflasi Amerika yang kuat akan mendorong Federal Reserve (Fed) untuk bertindak lebih agresif.
Harga pengguna AS yang bakal dikeluarkan pada malam ini diramalkan meningkat ke paras tertinggi baharu 40 tahun melebihi 8% secara tahunan pada bulan Mac.
 Ketika penulisan, indeks dolar yang mengukur kekuatan dolar greenback berbanding enam mata wang utama diperdagangkan di paras terkuat sejak Mei 2020.
Mata wang berkaitan komoditi pula terus mempamerkan prestasi terburuknya, di mana dolar Aussie merosot ke paras terendah hampir tiga minggu, manakala dolar kiwi pula paling lemah hampir empat minggu.
Ketidakpastian mengenai kemungkinan langkah sekatan di Guangzhou meresahkan dagangan kedua-dua mata wang itu yang sangat bergantung kepada perkembangan ekonomi China.
Meneliti perkembangan mata wang Eropah, euro terus didagangkan lemah di paras terendah satu bulan di tengah kewaspadaan pelabur menjelang mesyuarat polisi Bank Pusat Eropah (ECB).
Mata wang pound turut suram selepas menyaksikan data pertumbuhan ekonomi UK yang perlahan pada bulan Februari. Keluaran Dalam Negara Kasar (KDNK) UK berkembang sebanyak 0.1% daripada 0.8% yang dicatatkan sebelumnya.


Harga Emas Jatuh Pada Penutupan Pasaran Asia Hari Isnin

Harga emas jatuh pada hari ini dalam pasaran Asia rentetan matawang dollar U.S semakin menguat dan matawang Euro yang sedikit melemah berikutan isu pungutan suara (referundum) rakyat berkenaan kemerdekaan Catalonia di Spain. Selain itu, pasaran pada awal minggu ini akan naik turun dengan beberapa laporan data ekonomi dunia dikeluarkan seperti Tankan Manufacturing Index oleh bank pusat Jepun, data pembuatan di Eropah dan U.S akan dikeluarkan dan parasan China yang akan ditutup sepanjang minggu ini.
Kaji selidik suku tahunan Tankan BoJ menunjukkan indeks sentimen pengeluar terbesar meningkat 22 pada bulan September, angka tertinggi sejak September 2007. Bacaan tersebut lebih tinggi daripada +17 yang dapat dilihat pada laporan kaji selidik bagi bulan Jun yang lalu, merekodkan perkembangan empat suku tahun berturut-turut.
Pada minggu ini, pasaran akan memberi tumpuan kepada komentar Janet Yellen,pengerusi Fed berkenaan jangkaan waktu kenaikan kadar faedah dan laporan pekerjaan U.S.
 Pasaran juga menanti ucapan yang akan diberikan oleh Mario Draghi, presiden Bank Pusat Eropah pada hari Rabu ini.
Pada minggu lepas, harga emas tetap ditutup rendah walaupun data pebelanjaan pengguna U.S dan inflasi U.S yang lemah, telah mengurangkan sedikit jangkaan terhadap kenaikan kadar faedah oleh Fed pada tahun ini.
Kejatuhan harga pada hari Jumaat lepas telah menyebabkan harga logam jatuh sebanyak 0.98% pada minggu lepas. Harga emas jatuh sebanyak 2.83% pada bulan September lantas merupakan kejatuhan terbesar sepanjang tahun ini seiring dengan peningkatan dollar U.S.
Namun, logam tembaga mencatat peningkatan 0.68% iaitu kepada $2.969 per pound disebabkan bank pusat China (PBOC) memotong RRR (reserve requirement ratio) pada hari Sabtu lalu berikutan jangkaan kejatuhan dalam permintaan logam sepanjang cuti satu minggu di China.


Sentimen Pasaran Yang Bermula Baik Pada Minggu Ini Bertukar Buruk. Adakah Ini Disebabkan Oleh Perundingan Perdagangan AS-China?

Matawang yang bersifat safe-haven hari ini membuat keuntungan sementara menunggu keputusan perkembangan perbincangan perdagangan antara Washington dan Beijing dimana keputusan ini merupakan laporan yang penting bagi pelabur buat masa ini.
Awal minggu ini, pasaran didagangkan baik setelah Presiden Amerika Syarikat Donald Trump menyampaikan intonasi yang positif mengenai perbincangan ini namun progres yang perlahan telah membangkitkan suasana pasaran yang berisiko sekaligus menjejaskan prestasi matawang AUD, rakan dagang terbesar China.
 Jika kedua belah pihak tidak mencapai perjanjian pada 1 Mac ini, tarif A.S. terhadap barangan import China yang bernilai 200 billion dijangka meningkat kepada 25% daripada 10%.
Beralih kepada berita di Britain pula, data jualan runcit dari UK mencatatkan bacaan yang mengejutkan pasaran dengan kenaikan pada 1.2% berbanding 0.2% jangkaan dimana data ini dibantu oleh perbelanjaan makanan dan pakaian yang meningkat. Susulan data ini, GBP mendapat permintaan walaupun sentimen semasa di UK sedang merosot.
Dalam sesi dagangan New York pula pada malam ini, tiada berita yang menjadi tumpuan dalam kalendar ekonomi namun tumpuan pelabur mungkin sedikit terarah kepada kaji selidik daripada University of Michigan (UoM) mengenai sentimen pengguna di Amerika Syarikat.


Kedudukan Terkini Matawang Dalam Pasaran Eropah, U.S Dolar Kembali Bernafas

Matawang U.S dolar mulang mengukuh selepas mencapai paras terendah 1 minggu lalu berbanding matawang utama dalam pasaran Eropah berikutan isu penangguhan reforamsi cukai U.S yang menyebabkan penyusutan matawang U.S dolar.
Matawang U.S dolar mula menyusut apabila laporan Washington Post menunjukkan bahawa ketua Senat Republikan sedang menimbang penangguhan selama setahun implementasi pemotongan cukai korporat bagi mematuhi peraturan Senat.
Berdasarkan rangka pelan The House, cukai korporat akan dipotong dari 35% kepada 20%, tetapi Senat merencanakan untuk menangguhkan perlaksanaan tersebut sehingga 2019.
Kedua-dua pelan potongan cukai tersebut akan menambahkan $1.5trillion bajet defisit keatas U.S dan hutang negara.
Indeks US dolar yang mengukur kekuatan matawang greenback berbanding enam matawang yang lain mengukuh sedikit sebanyak 0.02% setakat jam 5.10 petang kepada 94.44.
Matawang euro kekal menyusut berbanding U.S dolar iaitu sebanyak 0.03% kepada 1.1638 setakat jam 5.10 petang. Manakala GBP/USD menyusut sebanyak 0.03% kepada 1.3142.
 Berdasarkan laporan Daily Telegraph, perdana menteri Theresa May memberi amaran bahawa beliau tidak memberi sebarang tolenrasi terhadap tindakan-tindak yang cuba menghalanng Brexit dan beliau juga menyatakan tarik dan waktu UK akan keluar dari Kesatuan Eropah (EU).
Beliau mengatatakan pada jam 11 malam 29 Mac 2019, UK akan keluar dariapda EU.
Matawang USD/JPY kekal stabil pada 113.47, manakala USD/CHF mengukuh sebanyak 0.03% kepada 0.9931.
Matawang Australia menyusut sebanyak 0.07% kepada 0.7675 berbanding U.S dolar. Matawang New Zealand menyusut 0.09% kepada 0.6941 berbanding U.S dolar setakat jam 5.10 petang.
Berdasarkan laporan polisi monetari Reserve Bank Australia (RBA) pada hari Jumaat, inflasi dijangka tidak akan mencapai melebihi paras 2% sehingga pertengahan tahun 2019. Kadar faedah mungkin akan dikekalkan rendah sepanjang tahun 2018.
USD/CAD menyusut 0.02% kepada 1.2680 setakat jam 5.10 petang.


Ini Sebab Utama Anda Masih Gagal Dalam Forex Trading!

Adakah anda salah seorang yang sedang mencuba setiap strategi dalam forex trading? Tetapi masih lagi rugi dan rugi? Adakah anda percaya jika saya katakan bukanlah teknik forex itu yang menyebabkan anda gagal dan kerugian, tetapi ia adalah sebab diri ANDA sendiri.
Ya. Memang anda penyebabnya. Anda!
Sebenarnya teknik strategi forex pertama yang anda pelajari sejak kali pertama anda menceburkan diri ke bidang ini boleh memberikan keuntungan sama seperti strategi terakhir yang anda pelajari. Nak tahu kenapa?
Biar saya terangkan. Semua strategi atau teknik boleh memberikan anda keuntungan jika anda mengikuti syarat entry set-up yang telah dipelajari. Maknanya di sini anda hanya perlu trade jika ada set-up bukan terikut-ikut dengan chart yang sedang bergerak laju atau rakan-rakan yang sedang trade.
Tiada Strategi Forex yang akan Untung setiap masa
Apa yang menyebabkan sesebuah strategi forex itu Berjaya adalah bagaimana kebarangkalian keuntungan yang boleh dicapai dalam 10 atau 100 kali trade atau berapa peratus keuntungan dalam tempoh masa setahun. Apa yang menjadikan seseorang trader itu Berjaya adalah kebolehannya untuk tetap dengan satu teknik atau strategi walaupun dalam masa untung atau rugi.
 Tetapi ramai newbie yang tidak mengetahui apa sebenarnya yang mereka tidak tahu. Itulah yang menyebabkan mereka melompat dari satu teknik kepada teknik yang lain.
Mereka juga tidak mengetahui bagaimana untuk memulakan trading yang sepatutnya menggunakan drawdown, dan menjadi takut bila entry terkena stoploss sebanyak dua kali berturut-turut dan terus mencari teknik-teknik terbaik yang mampu memberikan ‘holy grail’ kepada mereka.
Anda mesti selalu dalam keadaan macam ni kan?
Dengan setia menggunakan satu strategi, anda akan terus mahir dari hari ke hari dalam strategi itu walaupun ada masa anda mengalami kerugian. Ingatlah trading yang menguntungkan ni macam LRT, mesti ada satu lagi LRT akan datang jika kita tertinggal.
Melompat dari satu strategi kepada strategi lain hanya membuang masa dan duit anda, walaupun sebenarnya anda fikir ia tindakan yang positif dalam mencari ilmu untuk mengurangkan kerugian dalam trading. Ia sebenarnya tak membawa anda ke mana-mana pun selain semakin kehabisan duit.
Pilihlah strategi yang sesuai dengan personality anda dan dari segi masa trading. Tidak semestinya orang yang sibuk bekerja dan seorang suri rumah boleh menggunakan strategi yang sama. Ia mesti sesuai dengan keadaan semasa anda dan personality anda. Ingat bagaimana strategi trading forex itu mestilah diuji! Ia mestilah diuji dengan akaun demo dahulu dalam tempoh masa 6 bulan sekurang-kurangnya supaya anda lebih yakin dan tidak takut semasa menggunakan akaun real di masa hadapan.


Imbangan Dagangan China Bulan Ogos, Mengecil Lebih Daripada Jangkaan

Pentadbiran Am Kastam hari ini melaporkan imbangan perdangangan China sebanyak $41.99 billion, kurang daripada jangkaan $46.73 berbanding bulan yang lalu, dan juga jangkaan median di paras $48.6 billion.
Eksport China bagi bulan Ogos meningkat 5.5% berbanding setahun yang lalu dalam ukuran dolar, manakala import pula meningkat 14.4% pada unjuran tahun ke tahun. Dalam ukuran yuan, lebihan dagangan China mengecil kepada $286.5 billion yuan daripada $312.2 billion yuan.
 Walau bagaimanapun, data tersebut menunjukkan lebihan dagangan dengan US meningkat daripada $26.23 billion kepada $25.2 billion pada bulan Julai. Perdagangan antara dua negara ini diteliti berikutan ketegangan yang berlaku selepas negara tanah besar itu didakwa oleh US tidak telus dalam perdagangan mereka.
Secara keseluruhannya, perdagangan China terus berkembang dengan kukuh dengan peningkatan terhadap kedua-dua pasaran import dan eksport.
Pada awal minggu ini, Jabatan perdagangan US mengatakan defisit Washington dengan China meningkat sehingga paras tertinggi 11-bulan yang lalu. Defisit yang berterusan ini telah mengakibatkan Presiden Trump mengeluarkan lebih banyak perlinduangan terhadap polisi dagangan. Kini pentadbiran Trump sedang berunding tentang Perjanjian Perdagangan Bebas Amerika Utara (NAFTA), dimana beliau menjelaskan ianya merugikan Amerika.


Analisis GOLD – Emas Ambil Lajak Dulu Sebelum Terjun Tiruk Hampir Cecah $1,900!

Sekali lagi emas persembahkan pergerakan agresif pada dagangan sesi New York semalam ketika mata wang US dolar bergerak rancak dipengaruhi data-data kritikal yang diterbitkan.
Secara kesimpulannya, US dolar dilihat paparkan pengukuhan agak ketara setelah pembukaan awal sesi New York dihadirkan dengan laporan pekerjaan ADP Amerika Syarikat (AS) yang mengukur sektor swasta.’
Angka diterbitkan melonjak tinggi dengan kenaikan terbesar sejak Februari 2022, menguatkan lagi jangkaan untuk langkah pengetatan dasar oleh Federal Reserve (Fed).
Pada carta harga XAU/USD yang mengukur nilai emas berbanding US dolar, harga pada mulanya dilihat membuat lonjakan awal melepasi paras 1920.00 dahulu dan mencapai paras 1927.00.
Namun, sejurus pembukaan sesi New York, dengan data yang diterbitkan mengukuhkan US dolar, harga emas menyaksikan junaman ketara sehingga mencecah paras terendah minggu ini sekitar 1903.00.
Pergerakan harga walau bagaimanapun mula ‘bertenang’ menuju penutup dagangan sesi New York yang berakhir sekitar paras 1910.00.
Sehingga menyambung dagangan pada hari ini (Jumaat), harga masih berlegar di bawah paras halangan Moving Average 50 (MA50) pada rangka masa 1 jam di carta XAU/USD tersebut setakat sesi Eropah, memberi isyarat kekal bearish buat emas.
Penurunan lanjut jika diteruskan pada sesi-sesi akhir ini akan menjangkakan zon support pada 1900.00 akan diuji lagi seperti minggu yang lalu.
 Menjunam lebih rendah di bawah zon 1900.00 itu akan mencatatkan paras terendah terbaru emas untuk tempoh dagangan 4 bulan.
Pelabur juga berwaspada menantikan petunjuk perubahan trend bullish emas sekiranya harga naik melepasi halangan MA50 dan paras 1920.00.
Kenaikan berpotensi diteruskan lebih tinggi menuju semula ketinggian dicapai pada Rabu lalu sekitar 1935.00.
Sasaran untuk kenaikan selepas isyarat bullish lebih jelas adalah untuk mencapai semula zon tumpuan sebelum ini iaitu pada 1950.00.
Arah lebih jelas buat pergerakan emas bakal ditentukan selepas laporan pekerjaan NFP AS dinilai pada terbitan di sesi New York sebentar lagi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Inflasi AS Melonjak, EUR/USD Menjunam!

Seperti yang dijangkakan, kadar inflasi Amerika Syarikat (AS) melonjak lagi pada bacaan data terbaru yang diterbitkan pada sesi New York semalam.
Bacaan inflasi tahunan melonjak ke paras 8.5% berbanding jangkaan 8.4% daripada paras 7.9% sebelum ini, manakala bacaan bulanan tepati ramalan meningkat kepada 1.2% daripada 0.8% untuk bulan Mac.
US dolar tepati jangkaan penganalisis untuk mengukuh sehingga penghujung sesi New York berakhir namun, pada mulanya US dolar dilihat melemah seketika setelah data diterbitkan.

Seperti yang dapat diperhatikan pada carta harga pasangan EUR/USD, harga sedikit meningkat ke paras 1.09000 susulan reaksi awal pada terbitan data inflasi tersebut sebelum membuat penurunan ke paras terendah terbaru untuk minggu ini.
Penurunan sekitar 80 pips dicatatkan mencecah paras sekitar 1.08200 menunjukkan harga menyambung penurunan pada trend bearish yang masih melihatkan harga bergerak di bawah paras halangan Moving Average 50 (MA50) pada rangka masa 1 jam.
Zon support pada 1.0800 menjadi tumpuan untuk diuji pada hari ini yang merupakan zon penting yang telah membendung kejatuhan lebih rendah harga pada dagangan Mac lalu.
 Sekiranya harga susut lebih rendah melepasi zon tersebut, sasaran seterusnya harga dilihat pada sekitar 1.0700 untuk penurunan yang diteruskan harga sekaligus mencatatkan paras terendah terbaru 2 tahun.
Namun, waspada sekiranya pergerakan harga selepas ini tersasar daripada jangkaan penurunan, kenaikan harga boleh berlaku dan memberi kejutan dalam pasaran.
Untuk kenaikan harga, zon rintangan awal adalah pada 1.09000 bakal diuji sebelum kenaikan lebih tinggi akan menuju ke paras rintangan 1.1000 sebelum ini.
Pelabur akan turut berhati-hati untuk dagangan Euro menjelang keputusan mesyuarat bank pusat Eropah (ECB) pada Khamis nanti yang bakal mempengaruhi arah pergerakan harga.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG